VIIKKO 11. SUMMA SUMMARUM | Trashless\nTällä viikolla päätin ottaa itseäni niskasta kiinni oikein kunnolla. Vaikka emme vielä eläkään ihan zero waste -elämää (täysin roskaton elämä luonnollisesti ei ole mahdollista) niin olemme viimeaikoina lipsuneet enemmän. Olen ehkä ollut ajoittain hieman epämotivoitunut ja ajatellut, että omilla ostovalinnoilla ei ole merkitystä. Tämä tulee varmasti eteen kaikilla, jotka yrittävät elää zeroweistimmin. Oikeastaan omilla ostovalinnoilla on väliä! Ehkä kymmenen vuoden päästä ihmettelemme liikapakkaamista. Ehkä 40 vuoden päästä, mitään ruokaa ei enää pakata. Kuka tietää. Meillä on nyt ongelma ja uskon vahvasti että siihen löytyy ratkaisuja. Tämä luonnollisesti tarkoittaa sitä, että ostotapamme ja ostopaikkamme tulevat muuttumaan. Se on täysin mahdollista. Mietipä miten eri tavalla ostimme ruokaa 50-vuotta sitten.\nHelsingin sanomien artikkelin mukaan täysin pakkaukseton elämä ei ole niinkään ekologista. Jos ajatellaan ruokahävikkiä. Pohjoisessa pakkaukset voivat pidentää joidenkin tuotteiden elinikää. Erityisesti tuoretuotteiden. Ranskassa en koe, että meidän täytyisi säilyvyyden kannalta ostaa kovinkaan monia pakattuja tuotteita. Toki suuremmat ruokamassat, pitää säilöä asianmukaisesti, mutta kotitalouksien yksittäispakatut ruoat. Hmmm en ole ihan samaa mieltä.\nMiksi talvella pitää ostaa marjoja muovirasioissa tai pakasteena? Ja sitten joku puhuu säilyvyydestä, kuinka niille tarvitaan pakkaus, jotta ne säilyy. Höpö höpö. Kesällä marjat sitten mätänevät metsään. Minusta asia pitäisi tehdä niin kuin ennen vanhaan. Kaikki marjat poimitaan kesällä ja säilötään talven varalle. Miten kukin nyt ne säilöö – pakastaa, umpioi, kuivaa, tekee hilloja tai mehuja. Tämä vaatii toki viitseliäisyyttä ja aikaa. Samalla siihen voisi kuitenkin yhdistää luontoretken ja perheen yhteisen hetken jne.\nMikäli ruokakaupat myisivät vain satokalenterin mukaan lähellä tuotettua. Niin miksikäs ei. Joo ymmärrän Suomessa ei hedelmät ja kasvikset kasva ympäri vuoden. Äitini maistoi ensimmäisen kerran appelsiinia 15-vuotiaanan Helsingissä. Hän varttui maaseudulla suurperhessä, jossa oli vain pieni kyläkauppa. Hehän elivät zero waste -elämää. Niin kuin monet muutkin maalla asuvat. Ruokaa syötiin satokalenterin mukaan ja säilöttiin talven varalle. Mitään ei ollut liikaa, mutta vatsat olivat aina täynnä.\nNiin miksikäs ei tuotteet voisi olla ilman pakkausta? Jos siirtyisimme suurista hypermarketeista pieniin kivijalkakauppoihin, niin näkisin asian juurikin näin, että pakkaukseton myyminen olisi mahdollista. Näin homma toimii ainakin hyvin Ranskassa. Ja täällä on 60 miljoonaa ihmistä enemmän. Ok, en ole asiantuntija ja elän ehkä jossain omassa kuplassa, jos joku osaa valaista minua enemmän asiasta: miksi me tarvitsemme muka niin paljon pakkausmateriaaleja ja hypermarketteja?\nVäkiluku on suurempi ja asumme enemmän kaupungeissa. Tämä voi osaltaan selittää pakkaamista. Elämäntapamme on täysin erilaista kuin ennen. Silti uskon itsepäisesti, että on olemassa ratkaisuja.\nRanskassa on paljon kivijalkakauppoja. Leivät haetaan leipomosta, juusto juustokaupasta, lihat lihakaupasta, kalat kalakaupasta jne. Herkuttelu on luksusta, joten kallis juustopaketti säilyy jääkaapissa kauan. Suklaalevystä syödään vain pari palaa kerralla. Tämä myös hillitsee hyvin ylipainoa. Mikäli tekee kaikki ruokaostokset maksikoossa hypermarketista "edullisesti" on vaarana liikasyönti. Oi kuinka monta kertaa olen ostanut herkkuja maksikoossa ja syönyt ne alta viikon. Emme ole koskaan ennen käyttäneet prosentuaalisesti niin vähän rahaa ruokaan kuin nyt. Ehkä käytämme enemmän rahaa asumiseen, matkoihin, tavaraan ja vaatteisiin. Voisimmeko karsia muusta ja käyttää enemmän rahaa ruokaan. Hyvään ruokaan. Äh tästä tekstistä voisi tulla nyt vaikka kuinka pitkä.. Taidan lopettaa nyt ja tehdä aiheesta oman postauksen. :)\n* Ostin kahvipaketin, irtotuotteena myytävä kahvi oli loppu.\n* Ostin säilyketonnikalaa. Se ei ole muutenkaan ekologinen tai kovin terveellinen ruoka, pitäisi lopettaa kokonaan tämän ostaminen.\n* Taas take away -kahvi pahvimukissa, en taaskaan ottanut sentäs muovikantta. Nyt tämä tapa saa jäädä. Ostin itselleni termosmukin, johon voin suoraan ostaa kuumia juomia. Talvikin on tulossa. Yes!\n* Ostin yhden jogortin kilon muovirasiassa. En malttanut odottaa torstaihin saakka, jolloin torilta saa jogurttia omaan kippoon.\n* Olimme elokuvanäytöksessä, joka oli myös tarkoitettu vauvoille. Saimme siellä lahjan, joka sisälsi turhaa jätettä. Olisimme toki voineet kieltäytyä lahjasta, mutta olin liian utelias tietämään mitä paketissa on.\n* Ostin wc-paperia muovikääreissä. Wc-paperista emme ole luopumassa, joten tulen ostamaan sen jatkossakin muovikääreissä. Ostamme aina suurimman mahdollisimman paketin. Se tulee myös edullisemmaksi.\n* Ostimme tuttavalta muovikääreissä itsetehtyä makkaraa. Säilyvyyden vuoksi makkara on pakattu muoviin.\n* Poimin Bretagnessa karhunvatukoita ja vadelmia muutaman suuren rasiallisen talven varalle.\n* Täysin roskattomat toriostokset. Nyt ostin kalankin omaan purkkiin.\n* Vanulaput vetelevät viimeisiään, joten olen tehnyt kestovanulappuja itse. Ohjeet tulossa myöhemmin blogiin.\n* Meidän talouden roskan määrä on vähentynyt paljon, sillä vanhat ruokapaketit, säilykkeet jne. alkavat olemaan loppu.\n* Tein talven varalle tomaattikastiketta. Olimme miltei hukkua tomaatteihin, sillä saamme niitä anopilta (joka myös meinaa hukkua niihin :)). Nyt talvella meidän ei tarvitse ostaa tomaattisäilykkeitä tai kaukaa tuotuja tomaatteja, jotka eivät ole edes hyviä! Ohjeet tulossa myöhemmin blogiin.


Kiitos taas näistä ohjeista! Kommentoin nyt tähän vanhaan postaukseen, mutta olisin ihan yhtälailla voinut kommentoida mihin tahansa muuhunkin. Olen lukenut sivujasi pitkään ja nyt on kyllä jo ihan pakko antaa sydämen pohjasta lämmin KIITOS Sinulle että jaat ajatuksiasi meidän kanssamme! Näistä sinun sivuistasi on tullut tässä vuosien saatossa jo eräänlainen "koto" minullekin, täältä kun löytyy aina hyvin laajasti tietoa, ja vieläpä erittäin tasokkaasti kirjoitettuna, näistä noita-asioista joista ei kovinkaan paljoa ole kotimaisella kielellä löydettävissä, etenkään tällaiselle ei-wicca-noidalle. Ihanat sivut! Oikein hyvää syksyn jatkoa sinulle!\nKiitos Cimaruta, mukavasta kommentista, ja mukavaa syksyä sinullekin :)


Pesäpallo - VEDONLYÖNTI.EU\nBetting News, Pesäpallo, Vedonlyönti uutisia 1 joulukuun, 2021 by Ylläpito\nPesäpallo on Suomen kansallislaji. Sitä pelataan ulkona, joka tekee lajista erityisen suositun kesäisin. Kaikki suomalaiset tuntevat pesäpallon, sillä sitä on pelattu koulussa ja usein vapaa-ajallakin. Pesiksen vedonlyöntikohteet houkuttelevat myös ja pesäpallo vedonlyönti on jokapäiväistä harraste toimintaa monille.\nPesäpallo sopii todella hyvin niin lapsille kuin aikuisillekin. Säännöt ovat pääperiaatteiltaan yksinkertaiset ja helppo oppia. Kilpailutoiminnassa, kuten superpesiksessä, noudatetaan luonnollisesti yksityiskohtaisempia sääntöjä kuin mitä tässä kerrotaan.\nPesäpallo on joukkuelaji, joten osallistujia tarvitaan riittävästi kahden joukkueen muodostamiseksi. Pelaamiseen tarvitaan maila, pallo ja pallon kiinniottoa varten räpylät. Pelivälineitä saa kattavasti ympäri Suomea.\nPesäpallo on monipuolinen laji, jossa voi niin kilpailla huippu-urheilutasolla, kuin harrastaa kilpailullisin tavoittein tai ihan vain hauskana ajanvietteenä. Sitä näkeekin pelattavan niin leireillä, turnauksissa, maalla ja kaupungissa, kouluissa, kaveriporukoiden tai työpaikkojen virkistyspäivien lomassa jne.\nPesäpallo, jonka nykyään tunnemme, on kehitetty amerikkalaisesta baseballista ja Suomessa pelatusta kuningaspallosta 1900-luvun alussa. Kuningaspallon säännöt julkaistiin suomeksi ensimmäistä kertaa 1903. Peliin ja sen sääntöihin saatiin vaikutteita niin Ruotsista, Venäjältä kuin Saksastakin.\nEnsimmäisiä viitteitä pystysyöttöä käyttävistä peleistä, joissa lyödään palloa, on löydetty Egyptistä 1200-luvulta. Suomeen nämä pallonlyöntipelit saapuivat 1600-1700 luvulla. Tarkkaa ajankohtaa ei ole lajia tutkineidenkaan tiedossa.\nKun pallonlyöntipelit yleistyivät, pelin sääntöjä alettiin soveltaa kussakin maailman kolkassa omiin suuntiinsa. 1800-luvun Suomessa pelattiin lukuisia erilaisia pallopelejä. Ne olivat pääasiassa ajanvietettä, eikä pallonlyöntilajeissa vielä juurikaan kilpailtu.\nPesäpallon kehittäjänä voidaan pitää Lauri ”Tahko” Pihkalaa. Yhdysvalloissa baseballia seuratessaan hän oivalsi, että pallopeleissä saattaisi olla sitä jotain, josta suomalaisetkin ihmiset voisivat innostua. Pihkalan onnistui sittemmin upeasti tavoitteessaan kehittää nuorten urheiluvalmennukseen peli, joka olisi leikinomainen.\nPesäpallo-ottelussa on kaksi joukkuetta, jotka kilpailevat toisiaan vastaan. Ottelussa on aina samat säännöt, joista tässä kerrotaan vain pääpiirteittäin. Tarkemmin sääntöihin voi perehtyä esimerkiksi Pesäpalloliiton sivuilla.\nPelin joukkueet ovat vuorotellen sisällä ja ulkona. Sisällä oleva joukkue pyrkii tekemään mahdollisimman monta juoksua. Yhden jakson voiton ratkaisee tehtyjen juoksujen määrä. Voitettujen jaksojen määrä ratkaisee ottelun voiton.\nSisällä olevan joukkueen pelaaja on aktiivisessa pelitoiminnassa joko lyöjänä tai juoksijana. Ulkojoukkueen lukkari syöttää lyöjälle palloa. Lyöjä lyö kotipesästä hänelle syötettyä palloa. Lyöjä muuttuu juoksijaksi lähtiessään etenemään kotipesästä.\nJuoksijan tavoite on kiertää kaikki kolme kenttäpesää ilman, että häntä saadaan haavoitettua tai poltettua. Sisäjoukkueen muut pelaajat yrittävät lyöjinä auttaa juoksijaa etenemään.\nPelin lopputulokseen vaikuttavan juoksun saa kierrettyään sääntöjen mukaisesti kaikki kenttäpesät kotipesään palaten. Ulkojoukkueen tavoitteena on estää sisäjoukkuetta saamasta juoksuja. Ulkopelaajat pyrkivät juoksut estääkseen haavoittamaan tai polttamaan juoksijan.\nKun kolme sisäpelaajaa on palanut tai sisäjoukkue ei ole saanut vaadittavaa määrää juoksuja sisävuoronsa aikana, tehdään vuoronvaihto. Ulkona pelannut joukkue tulee sisävuoroon ja yrittävät tehdä juoksuja.\nKun molemmat joukkueet ovat olleet yhden kerran sisävuorossa, puhutaan vuoroparin pelaamisesta. Pesäpallo-ottelu koostuu kahdesta 2–4 vuoroparin jaksosta, sekä mahdollisessa tasatilanteessa pelattavista supervuoroparista ja kotiutuskilpailusta.\nOttelun tuomaristo muodostuu peli- ja syöttötuomarista, sekä pesätuomarista ja takarajatuomarista. Ylintä päätösvaltaa pitää pelituomari.\nLiitto ja pääsarja\nSuomen pesäpallon pääsarjataso on nimeltään Superpesis. Tämä sarja on perustettu vuonna 1989. Sitä edelsi SM-sarja. Superpesiksen alapuolella ovat\nsarjat Ykköspesis, Suomensarja sekä Maakuntasarjat.\nNykyisin Superpesiksessä pelaa yhteensä noin 14 joukkuetta ympäri Suomea. Kaikkein menestynein Superpesisseura on Sotkamon Jymy. Seura on voittanut kaikkiaan 17 mestaruutta.\nSuperpesistä hallinnoi Suomen Pesäpalloliitto ry:n alaisuudessa toimiva Superpesis Oy. Se vastaa niin pääsarjan toiminnasta kuin pesäpalloliiton alemmistakin sarjoista.\nNaisten superpesis on Suomen suosituin naisten palloilusarja. Kauden 2021 aikana naisten Superpesiksessä on ollut 13 joukkuetta mukana. Se on kaikkien aikojen ennätysmäärä.\nNaisten Superpesis on Suomen pesäpallon naisten pääsarjataso. Sarja perustettiin vuonna 1989. Ennen tätä korkein sarjataso oli SM-sarja-nimen alla. Naisten superpesiksen menestynein seura on Kirittäret.\nSuperpesistä alempia sarjatasoja ovat naisillakin Ykköspesis, Suomensarja sekä alueittain pelattavat Maakuntasarjat.\nJunioreille on tarjolla paljon mahdollisuuksia pesäpallon parissa. Junioritoiminnassa korostuu asennoituminen tekemiseen, pyrkimyksenä kasvattaa aktiivisia ja oma-aloitteisia toimijoita.\nLajitaitoihin perehdytään junioreiden kanssa. Tärkeimpinä perustaitoina ovat kiinniotto, heittäminen, syöttäminen, eteneminen ja lyöminen. Pelitaidot ovat niinikään keskiössä. Muun toiminnan ohessa kiinnitetään huomiota, että juniorit ymmärtävät fysiikkaharjoittelun merkityksen niin lajin kannalta, mutta myös terveeksi urheilijaksi kasvamiseksi.\nKoska kyseessä on joukkuelaji, myös joukkuetaitoihin perehdytään. Rakkaus lajiin voi syntyä ja säilyä myönteisessä ilmapiirissä, johon jokaisen pelaajan sosiaaliset taidot vaikuttavat.\nKuva Tuike67 Pixabaystä\nPesäpallossa on kauan vallinnut perinne puhutella seuroja paikkakuntien nimillä. Pesäpalloliitto on päättänyt luopua pitkään vallinneesta vanhasta nimiperinteestä. Tämä tarkoittaa, että paikkakuntien nimet saavat väistyä. Liitto haluaa jatkossa nostaa vahvemmin esiin seurojen nimiä joko kokonaisina tai lyhenteinä.\nUrheilussa toiminnan keskiössä ovat nimenomaan seurat. On ajateltu, että ne myös ansaitsevat tulla huomioiduiksi seura nimillä, jotka rakentavat brändiä. Muuttuvalla nimikäytäntö asialla on tavoitteena kasvattaa pesäpallon tunnettuutta niin lajina. Myös seurojen tunnettuutta pyritään tällä tavoin parantamaan.\nSeuran identiteetille seuran nimi on todella tärkeä. Sitä ei haluta tästä syystä ohittaa varsinkaan virallisessa viestinnässä.\nPesäpalloilijoiden palkoissa on tapahtunut muutoksia, joihin koronaviruspandemia on vaikuttanut. Keskimääräinen palkkatulo miesten pääsarjassa ennen koronaa oli keskimäärin noin 13000 euroa ja naisilla noin 3500 euroa. Palkoissa on kuitenkin paljon vaihtelua. Miesten sarjassa korkeimmat palkat olivat noin 50000 euroa ja naisten sarjassa 10000 euroa.\nMonet pelaajat suostuivat pandemian johdosta alentamaan palkkojaan huomattavastikin. Joidenkin pakka laski jopa 80 prosenttia, osalla se taas pysyi samana.\nPalkkaansa laskeneille pelaajille satelee tunnustusta. Taustalla on varmasti rakkaus lajiin ja halu kantaa oma kortensa kekoon vaativina aikoina.\nVedonlyöminen on tottakai oleellinen osa pesäpalloa. Vaikka kyseessä käytännössä onkin ihan suomalainen urheilulaji, veikkaaminen onnistuu myös kansainvälisillä veikkaussivustoilla. Veikkauspelaaja voi veikata ottelun lopputulosta pelin ollessa vielä kesken käyttämällä pesäpallo liveä.\nTulokset on nähtävillä vedonlyöntisivuilta, eli erillistä pesäpallon tulospalvelua ei tarvita. Pesäpallo tulokset löytyvät tietysti kätevästi vedonlyöntisivuilta, eikä erillinen pesäpallo tulospalvelu ole välttämättä tarpeen. Suomalaiset mediat kuitenkin tarjoavat pesäpallon tulospalvelua.\nMoniin muihin urheilulajeihin verrattuna pesäpallon vedonlyönti ei ole ihan niin laajasti mahdollista. Parhaat veikkaussivustot mahdollistavat jo kuitenkin esimerkiksi veikkauksen ottelun voittajasta, mutta myös juoksumääristä ja yksittäisen pelaajan juoksuista. Tämä tekee pesäpallovedonlyönnistä entistäkin hauskempaa ja mukaansatempaavaa.\nPesiksen vedonlyöntikohteet ja kertoimet ovat ymmärrettävästi painottuneet Superpesikseen. On lajista innostuneiden suuri ilo, että veikata voi niin naisten kuin miesten Superpesiksessä kohdevalikoiman ollessa näin todella laaja.\nMobiilivedonlyönnin kautta voi päästä käsiksi erityisen hyviin kertoimiin. Pesäpallon vedonlyönnissä kannattaa käyttää apunaan huippukerrointen lisäksi vedonlyöntioppaita ja bonuksia. Pesiksen vedonlyöntikohteet ovat yleensä hyvin esillä ja selkeitä.\nVedonlyöntisivustoja on olemassa sitä varten, että suomalaiset pelaajat saisivat nauttia tästä viihdyttävästä pelaamisesta. Pesäpallo kuuluu suomalaisuuteen, onhan se kansallisurheilulajimme. Laji muistuttaa amerikkalaista baseballia, mutta on meille pohjoisen ihmisille huomattavasti sopivampi.\nTunnetusti on niin, että kansainväliset peliyhtiöt eivät tarjoa kiinteäkertoimista tulosvetoa palveluissaan. Tulosvetoa voit pelata siis kotimaisella Veikkauksella, jossa kertoimet vaihtuvat. Varianssi on iso ja pelimuotoa pidetään siksi haastavana. Kun osuma tulee, saa siitä palkinnon kunnon isoilla kertoimilla. Pelimuoto on äärimmäisen haastava, sillä varianssi pelissä on iso. Osuman sattuessa kohdalle, tulosveto ja pesiksen vedonlyöntikohteet palkitsevat kuitenkin isoilla kertoimilla.\nMonivetoa voidaan pitää vielä astetta haastavampana varianssin ollessa korkeampi. Monivedossa kertoimet voivat nousta jopa miljoonaan. Monen mielestä pesäpallon moniveto on kuin lottoamista, eikä siinä mitään. Kiinnostavampaa kuin vedonlyönti pesäpallosta saa hakea!\nMillä kasinolla pesäpallo vedonlyöntiä?\nLähes kaikki arvostelemamme vedonlyöntisivut pitävät Pesäpalloa vedonlyönti kohteena. Luettelemme kuitenkin tässä muutamia sivustoja, joilla pesäpallo on hyvin esillä:\nPesäpallo vedonlyönti on Suomessa tuttua touhua. Pesiksen vedonlyöntikohteet houkuttelevat vaikeudellaan, paitsi asiantuntijoille! Joten jos tunnet lajin hyvin, niin kokeile onneasi myös vedonvälittäjillä.\nTags: Pesäpallo, Pesäpallo vedonlyönti, vedonlyönti, vedonlyönti kohteita, vetovihjeet


Kirjoittaja Aihe: Uskonnonsyöttö (Luettu 37478 kertaa)\n« Vastaus #15 : 01.05.08 - klo:01:47 »\n>Ylpeys taas on niin ruma ja kauhistuttava\n>koristus, että jos kristitty näkee sitä itsessään, hän tulee nöyräksi.\nAika jännä oivallus. Enppä ole tullut asiaa noinpäin koskaan ajatelleeksikaan.\nTuostahan voi seurata se, että ihminen pomppii parhaimmillaan tiheään tahtiin nöyryyden ja ylpeyden puolella. Kun toiselle pääsee, potkaistaan toiselle jne...\nAinaista liikettä ilman pysähtymisen ja rauhoittumisen mahdollisuutta.\nPysyy virkeänä ja ehkä vireänäkin.\nJa tuntuu vähän Paavolaismaiselta körttiläisyydeltä.\nNöyrän ylpeästi voisin kertoa tässä, että kävin tänään vaimoni kanssa vaihtamassa tekstin tuolla liiketilan näyteikkunassa. Ennen yhdeksää ehdimme Helsingin keskustaan, josta ostimme 25 puhallettavaa ilmapalloa sekä serpentiiniä.\nTeimme varsin nykykörttiläisen ratkaisun. Poistimme uskonnollisen tekstin ikkunasta, korvasimme sen erivärisin hienosti revityin isoin kirjaimin. Kirjaimet laitettiin sellaiseen jonoon, että siitä syntyi\nNäyteikkuna täyteen ilmapalloja, jonkinverran serpentiiniä ja vähän revittyjä kartongin palasia, pari pehmolelua ja siinä se sitten suunnilleen oli.\nTosi hieno siitä tuli - ja on niin körttiläinen, kuin vain voi olla, kun ei painosteta uskonnollisuudella.\nNykykörttiläisyyteen taitaa sopia hyvin myös värien sinffoniakin.\nKun olimme lähdössä, joku kovin nuori pari käveli ohi. Toinen tokaisi toiselle ikkunan nähtyään, että "aika yllättävä veto". Taisi olla talon asukkeja ja ihmetteli, että ikkunaan ei tullutkaan uskonnollista textiä.\nVapunpäivän iltana yrittäisin taasen jotain uskonnollistakin sinne laittaa. Ilmapallot tod.näk. kuitenkin jäävät näkyville vielä ainakin perjantaiksi, ehkäpä koko viikonlopuksi.\n« Vastaus #16 : 01.05.08 - klo:11:59 »\nOlipa selkeä lainaus körttinöyryydestä Juho Malkamäeltä vailla "wilosophien" pyörittelyä. Aivan aitoa "kaskimaan" kristillisyyttä.\n"Nöyryys on niin korea ja kirkas kappale,että jos kristitty havaitsee sen itsessään, hän tulee ylpeäksi. Ylpeys on taas niin ruma ja kauhistuttava koristus, että jos kristitty näkee sitä itsessään, hän tulee nöyräksi.\nOlipa hieno oivallus ajateltavaksi arkeen. Vähemmän selittelyä, enemmän, analyyttistä ajattelua.\n« Vastaus #17 : 01.05.08 - klo:18:15 »\nPaavoa tämä aika tosiaan kipeästi tarvitsisi. Ei oikeastaan tule mieleen 1800-luvulta ketään toista suomalaista ajattelijaa, joka olisi yhtä omaperäisesti ja olennaisesti käsitellyt universaaleja länsimaisia teemoja. Snellman oli lopultakin aika haalea Hegelin kopio, eurooppalaisen ajattelun välittäjä suomalaisissa olosuhteissa, kuten pitkälti muutkin kansallisen linjan suurmiehet. Ja kyllähän sen kovan mankelin läpi kulkeneen piikkisen miehen sanat osuivat aina kaikkeen itsevarmaan ulkokultaisuuteen, minkä muodon se sitten kulloinkin saikin. Mutta piikkinen mies tosiaan oli kysymyksessä, kansanliikkeen kova johtaja ja välillä häikäilemätönkin vallankäyttäjä, ei siis mikään virheetön, synnitön kiiltokuva ole kysymyksessä. Jos Paavolla olisi nykyherännäisyydelle, tai nykyajalle yleensä, kovia sanoja niin ei mistään yksisuuntaisesta punnitsemisesta olisi kysymys. Paavon ainutlaatuisuus oikeastaan näkyykin juuri siinä, että tämä syvä puutteellisuus ja rujous on hänen kohdallaan itsestäänselvyys - siinä oli meillä paimen, joka teki itse mahdottomaksi pyhimykseksi ja kiiltokuvaksi julistamisensa. Paavo haastaa meidät samalta tasolta, ei ylhäältä päin.\n« Vastaus #18 : 01.05.08 - klo:19:44 »\nTaisi Paavolla silti olla ennen helepompi pelto viliellä sanaa.\nÖliylampun ja päreenvalos raamattua tutkiva, maasta elävä kansa oli vastahanottavaasta palavasanaaselle puhujalle.\nVois vaan kuvitella minkälaasehen mediamyllyhyn omapäinen ja tapaanen Paavo ny joutuus, ku on seurannu esim. Kanervan kujanjuaksua. Nykyihiminen kanavapujotteloo monellaases informaatiotuluvas, josta pitääs osata oma elämänviisaus suarattaa.\nOn huvittavaa seurata, ku jokku pikkujulukkikset ovat jostakin kaukaaselta maalimankolokalta omaksunehet uskon, josta joku superjulukkis on saanu pelastuksen. Meirän on vaa orotettava omaa Superjulukkista, jonka osa oli risti.\nElämä oli ennenki tarpeeksi sekaasta ja ny sitten tuli viälä tämä internetti. :lol:\n« Vastaus #19 : 01.05.08 - klo:20:54 »\n« Vastaus #20 : 01.05.08 - klo:22:43 »\nKuulostaa vallan hyviltä syiltä olla julistamatta.\nMikähän on huono syy olla evankelioimatta?\nMinulla on helluntalaistausta. Edelleen kuulun helluntaiseurakuntaan, vaikka en uskokaan enää seurakuntani edustamaan k'käytännön-elämän-tason vanhurskauttamisteologiaan. Mm. Lutherin tekstien äärellä olen jotenkin päässyt vapautumaan asioista, jotka oman seurakuntani piirissä ahdistivat. Pääongelma mielestäni oli se, että Jumalan laki vesitettiin ja lievennettiin ihmistasolle. Siitä sitten syntyy kaikenlaisia ongelmia ja mahdottomuuksia.\nHaluan viedä tätä projektia siten, että sanoma on tiukasti sidoksissa Lutherin edustamaan vanhurskauttamisoppiin.\nKörttimielisiä ihmisiä on vaikea saada mukaan tällaiseen - mahdankohan montaa edes tunteakaan. Helluntalaiskavereita ja siihen suuntaan tavalla tai toisella kallellaan olevia ihmisiä vain mukaan saan innostumaan.\nHaastetta riittää, että helluntalaishapatus ei pääse ikkunan kautta Mannerheimintielle.\nOnneksi helluntaiseurakunnan edustama vanhurskauttamisteologia on kuitenkin teorian tasolla kovin paljon Lutherin vastaavaa muistuttava, joten uskoisin, että ristiriitoja ei juurikaan tiimiläisten kesken tule oppiasioista.\nOli Raamattu sitten totta tai ei, mielestäni Raamatun edustama arvomaailma pelkästään sellaisena on eräs yhteiskunnan peruspylväistä. Tämä pylväs tuntuu vuosi vuodelta murentuvan. Uskomuxeni mukaan yhteiskunta olisi paljon terveempi, jos Raamattua enemmän luettaisiin ja siitä haettasiiin elämän evästä.\nJos joku lukijoista kiinnostuu tulla kokeilemaan tämänkaltaista uskonnollisen propagandan pakkosyöttöa Mannerheimintillä, niin laita minulle yksityisviestiä.\nKunhan ehdin/jaksan/saan aikaiseksi, alittanen linkin, jossa joitain valokuvia näyteikkunasta.\nLiiketiloissa on monesti ulkona valotaulut, joihin on illmattu yrityksen logo. Tässä liiketilassakin on sellainen vähän yli metrin korkuinen ja vajaat 70 cm leveä valotaulu, joka näkyy todella kauas. Siihen on liimattu suuri musta kysymysmerkki.\nPohja on valkea. Kysyvällä mielellä tässä ollaan liikkeellä.\nHaluaisin kannustaa muitakin enemmän kyselemään näitä perimmäisiäkin kysymyxiä. Itse ainakin kyselen ja ihmettelen.\n« Vastaus #21 : 01.05.08 - klo:22:48 »\nHyvä veto! Osoitti niille naapureille, että teistäkin löytyy huumoria.\n« Vastaus #22 : 01.05.08 - klo:23:12 »\nJoskus sopivassa elämäntilanteessa ikkunasta bongatut raamatunlauseet voivat antaa lohtua ja muuttaa kaiken, mutta välillä ne taas voivat ärsyttää.\nPaavo Ruotsalaisen elämänkerroista käy ilmi, että Paavo yritti etsiä uskonnollista rauhaa useista eri paikoista. Ja ei vain löytynyt.\nMonella muulla varmasti ennen häntä on ollut sama tilanne. Hänen jälkeensäkin moni on etsinyt, eikä ole tuntunut löytyvän helpolla.\nLuther muuten oli eräs näistä etsijöistä.\nOlin eräänä kesänä katsomassa Paavo Ruotsalaisalaisen elämästä kertovan kesäteatteriesityksen. Jouduin tosi noloon tilanteeseen. Esitys kosketti minua sen verran paljon, että vedet alkoivat valua silmistäni ainakin siinä seppä Högmannin kohdassa.\nOnnexi minulla oli aurinkolasit (se helpotti tilannetta, kun silmät eivät näy) ja muutenkin nokkelana ihmisenä varmaan onnistuin peittämään liikutuxeni.\nTapaus liikutti minua siksi, kun koin hyvin vahvasti tilanteen omakseni. Minullekin vuosikymmenten etsinnään jälkeen evankeliumia ensimäistä kertaa ymmärrettävän oloisesti julisti eräs Seppä Högmannin tyylinen karski kaikkea-muuta-kuin-uskovaisen-oloinen-ihminen.\nTuon ikkunatekstin ohi menee päivittäin varmaan useita satoja tuhansia ihmisiä. Kukapa tietää, vaikkapa tekstin näkisi 10 000 ihmistä päivässä. 10 000 tulee melkein täyteen jo siitä, jos esim. keskimäärin 3 ihmistä per julkinen kulkuneuvo näkee tekstin.\nJa tämä toistuu joka ikinen päivä.\nArvelen, että tuollaiseen joukkoon mahtuu muutamie - ehkä useampikin sellainen ihminen, joka on samassa tilassa, kuin Luther muinoin, tai Paavo, tai monet monet muut, minäkin,\netsii, etsii ja ei tunnu mistään mitään aukeavan.\nHaluaisin tuon ikkunan kautta puhua juuri heille.\nJa koska mitä ilmeisimmin Jumala on olemassa, Hän on kyllä tarpeeksi kyvykäs puhumaan noiden tekstien kautta mitä ikinä haluaa näille etsiville ihmisille. Tekstit ovat kuitenkin pääosin lainauksia Raamatusta, jota ainakin Paavo ja Luther ymmärtääkseni pitivät Jumalan Sanana.\nTotuus taitaa olla se, että vain harva löytää tien Jumalan luokse. Näin Raamatussa taidetaan sanoa.\nToivon, että tekstini tavoittaisivat näitä harvoja ihmisiä, joiden on tarkoitettu löytää tämä taivaan tie.\nMinulla on sellainen uskomus, että Raamatulla on kahtalainen tehtävä: johtaa toiset Kristuksen luo ja eksyttää toiset kauas Jumalan luota.\n« Vastaus #23 : 01.05.08 - klo:23:21 »\nhaaveena olisi, että jossakin vaiheessa olisi sellainen tiimi koossa, että pystyisi ikkunan rekvisiittaan myös panostamaan sen verran paljon, että hyvää huumoriakin onnistuttaisiin viljelemään mahd. paljon.\nHaluaisin saada ihmiset hymyilemään, nauramaan ja samalla pysähtymään ja vakavasti pohtimaan näitä perimäisiä kysymyksiä: kuka olen? miksi olen? minne menen? ja että ei tämä elämä ikuinen täällä maanpäällä ole.\nPaavo oli piippumiehiä. Ajattelin, että voisi ostaa jostain piipun ja piippu suussa vaihdella tekstejä vaikkapa musta lierihattu päässä.\nVaikea nimittäin löytää sellaista ajankohtaa tekstin vaihdolle, että kukaan ei näkisi.\n« Vastaus #24 : 02.05.08 - klo:00:10 »\nHengetön ja hiliaanen kansa Suamussalamella on puhutellu monia jo vuasia. http://www.raijakorhonen.net/index.php?aihe=puheita_saarna_asunnottomien\nSanattomanakin voi puhutella lähimmääsiään syvästi. Pohojanmaallahan sanattomuus on kehittyny melekeen taiteeksi. :-#\n« Vastaus #25 : 02.05.08 - klo:05:51 »\nLienee epäkristillistä ajatella, että me kaikki olemme taivaan tiellä niin ulkonaiset kristityt (minusta ei ihminen juuri ikinä parempaan pysty ja jos sanoo pystyvänsä niin silloin ei ainakaan pysty) kuin vaikka ateistitkin - ja täysin riippumatta siitä onko taivasta olemassa. Me toivomme vaikka toivoa ei olisi ollenkaan - se on parhaita puolia ihmisessä. Varma usko ei sitä minusta ole vaan yksi huonoimpia ja vaarallisimpia inhimillisiä ominaisuuksia. Pitäisi tosiaan saarnata niin lakia kuin armoa ihmiskunnalle: jokaisena päivänä tällä planeetalla kuolee tuhansia ja taas tuhansia lapsia tavoilla, jotka voisimme jo täysin estää nykyvoimavaroillamme. Mutta sen sijaan täällä rikkaassa lännessä viihdytämme itseämme hengiltä tosi-tv:llä ja keräämme irvokkaan suuria pääomia kerätäksemme lisää irvokkaan suuria pääomia. Eikö tosiaan pitäisi saarnata lakia ja kovaa lakia tämän järkyttävän tilanteen johdosta? Mutta homoliitot ja naispappeus taitavat olla lakia toivovien ykkösaiheita - mitä konservatiivisempi kristitty on, sitä vähemmän hänellä tuntuu olevan halua puuttua tähän irvokkaaseen, syntiseen nykymenoon. Minusta pahin tuomio meille todellakin on tämä radikaali armon sanoma, jota olemme jo pari tuhatta vuotta sensuroineet ja suitsineet - sen suhteen epäonnistumme surkeasti joka päivä, myös kristityt, ehkä eniten kristityt. Kyllä tämä julma ihmisen maailma tarvitsisi vallasta ja voimasta riippumatonta huutavan ääntä korvessa suorastaan epätoivoisesti. Jos jokin näyteikkunan teksti johtaisi ihmisiä tämän sanoman äärelle niin hyvä olisi, mutta tiedä sitten miten tehokkaasti irralliset Raamatun lauseet siihen katunäkymässä pystyvät. Eivätpä ainakaan ole kaupallisia mainoksia.\n« Vastaus #26 : 02.05.08 - klo:08:37 »\nRyhdyin miettimään, mitä laittaisin näyteikkunaan, jos minulla sellainen olisi. Hain oikeastaan muuta kirjaa, mutta käteeni osui Hunajanpisara. Sehän on niin pieni, ettei sitä etsimällä löydä. Selatessa löysin ajatuksen, joka kelpaisi tänään: - Voi, kuinka luontomme riehuu, kiivailee ja raivoaa sitä vastaan, että kaikki on lahjaa, ettei se voi ansaita mitään omilla teoillaan, kyyneleillään eikä velvollisuuksiensa täyttämisellä, että kaikki omat teot ovat kelpaamattomia ja arvottomia taivaassa.\n« Vastaus #27 : 02.05.08 - klo:09:44 »\nVoi, kuinka luontomme riehuu, kiivailee ja raivoaa sitä vastaan, että kaikki on lahjaa, ettei se voi ansaita mitään omilla teoillaan, kyyneleillään eikä velvollisuuksiensa täyttämisellä, että kaikki omat teot ovat kelpaamattomia ja arvottomia taivaassa.\nVälillä olen näyteikkunalla Kallista Hunajanpisaraakin pidellyt (siis vihkosen olen sinne heittänyt).\nMielessä on ollut, että Hunajanpisaraakin ikkunalla siteraisin.\nEhdottamasi paikka sopii varmasti todella hyvin kaikille uskovaisiksi itseään uskoville ihmisille (kuten minä ja ehkä sinäkin), jotka menevät ikkunan ohi. Heitäkin lienee paljon.\nTeksti saattaisi juuri ja juuri ikkunaan mahtua.\nPidempiä kokonaisuuksia joutuu lyhentelemään, jotta mahtuisivat.\nEräälle henkilölle. joka tuli keskustelemaan liiketilaan, annoinkin Hunajanpisaran. Yritän pitää siellä ainakin muutamia kappaleita, kun koskaan ei tiedä, milloin sitä tarvizee.\nlöysin ajatuksen, joka kelpaisi tänään\nOnko tänään jokin erityinen päivä, että tuo sopisi juuri tälle päivälle?\nYleisesti ottaen se ainakin sopisi jokaiselle päivälle.\n« Vastaus #28 : 02.05.08 - klo:10:30 »\n"Herätä meissä kaikissa herkkyys ja myötäelämisen kyky.\nAnna meille halu oikeudenmukaisiin ja inhimillisiin ratkaisuihin.\nOle tänään niiden lähimmäistemme lämmikkeenä, jotka kulkevat katuja ilman lepopaikkaa.\nÄlä anna heidän luopua toivosta, ihmisen arvokkuudesta, joka meissä kaikissa on sinun luomistyösi lahjana.\nTätä pyydämme Herramme Jeesuksen Kristuksen nimessä\nNämä Raija Korhosen kiriootukset ovat täynnä hengenherelmiä, jokka kannattaa kaikki poimia syrämeensä.\nRe: Taunopalo huosut jäi?\n« Vastaus #29 : 02.05.08 - klo:12:42 »\nOlen itse ajatellut kaupungin olevan nimeltään Safed (Zefat), joka sijaitsee Kapernaumista katsoen luoteeseen ja näkyy paljaalla silmälläkin alas laaksoon.


Kesän karismaa | Blogitaivas\n11/06/2015 by Tapio Laakso\t8 kommenttia\nKesä ei ole ollut erityisen kirkas tai edes lämmin. Aurinkoisetkin päivät kylmä tuuli on onnistunut pilamaan. Rakastan helteitä ja lämpöä ja lempipuuhaani onkin juosta päivän kuumimpana hetkenä metsäpoluilla Vuokatissa ja lojua sitten reporankana rantakivellä. Kirkkaus ja lämpö on lähes pakkomielle ja kesä ei ole kesä jos lämpötila ei kohoaa yli 25 asteen paremmalle puolelle. Parempipuoliskoni eli vaimoni taas ei pidä tukahduttavasta helteestä vaan hän vetäytyy vilpoisaan varjoon päivän kuumimmaksi ajaksi. Me ihmiset olemme erilaisia ja suhtaudumme asioihin eri tavoin oman kokemusmaailmamme pohjalta. Silti me molemmat nautimme kesästä ja sen antamasta vapaudesta.\nRakennan tässä jonkinlaista aasinsiltaa meidän kristittyjen elämään, jonka keskeinen teema on valo ja kirkkaus. Se kuinka paistattelemme päiväämme Jumalan kirkkaudessa ja/tai Jeesuksen läsnäolossa, miten sen nyt kukin haluaa ilmaista. Joka tapauksessa olen useampaan otteeseen joutunut pohtimaan omaa suhdettani karismaattisuuteen ja siihen miten se näyttäytyy omassa elämässäni. Muiden nahkoihin kun en voi sukeltaa.\nEräässä nettikeskustelussa eteeni lyötiin ajatus, että kyllä ne surut ja murheet huuhtoutuu, kun pääsee ylistämään Jeesusta ja elämään kirkkaudesta kirkkauteen. Itselleni on ylistys on tärkeä asia, mutta se ei ole uskoni sisältö, oikestaan mikään minussa tai minusta lähtöisin oleva asia ei ole uskoni sisältö tai edes tärkeää koko uskolle. Tällä hetkellä elämäni on toipumista ja etsimistä. Ehkä se on juuri sitä Jumalan läsnäolossa olemista mutta päällimäinen tunteeni on uupumus, joka vähitellen sulaa pois.\nEn usko, että Jumala on tarkoituksella rankaisut minua uupumuksella ja surulla. Hän ei ole kutsunut minua tähän. En usko myöskään siihen, että hän on kutsunut minua jotenkin erityisesti vaeltamaan tässä ajassa kirkkaudesta kirkkauteen. Se mihin hän on minut kutsunut, on se, että eläisin avoimesti hänen kasvojensa edessä ja hän antaa oman kirkkautensa loistaa minulle Jeesuksessa. Hän on kutsunut minut elämään suruni ja iloni hänen kanssaan. Jakamaan elämäni Jeesuksen kanssa. Ja kun näin teen voin elää tässä ajassa tavallista arkea, joka on hänen johdatuksessaan. Jumalan todellisuus kurottautuu näin minun elämääni ilman omaa suorittamistani.\nOn ihana ajatus, että voisin olla jatkuvasti jonkinlaisen kirkkauden tilassa, mutta se ei ole Jumalan perimmäinen tarkoitus. Minun tarkoitukseni on elää tämä elämä Jumalalle ja kulkea kohti taivaan kirkkautta. Jumalan valtakunnan todellisuus pirskahtelee joskun näyttävämmin ja joskus hiljaisemmin elämääni. Tämä mahdollistaa sen että voin tehdä asioita joita Jumala haluaa minun tekevän ja minä voin elää hänen lapsenaan.\nJatkuvaa hellettä ei ole olemassa on vain tämä kesä, joka antaa vapauden elää, satoi tai paistoi. Sen helteet ovat esimakua siitä ikuisesta kesästä, jossa kaikki säät ovat täydellisiä.\nCategories: Uncategorized | Tags: Jeesus, karismaattisuus, Pyhä Henki | Permalink.\n8 thoughts on “Kesän karismaa”\nvaloon ja kirkkauteen\nYhteen elämäni uupumuksen aikaan tuli ilosanoma sanoin:” Jumala ei odota sinulta mitään”. Minulle tuo oli suorastaan mullistava uutinen. Jopa niin mullistava, että olen tuosta kurjasta elämänvaiheesta kiittänyt usein, sillä se avasi jollakin tapaa ymmärrystäni siihen, mikä on Luojan ja luodun asetelma . Mutta tuota on pitänyt oikein opetella ja myös sitä, ettei koskaan lisäisi toisen kuormaa ajatuksilla, että näin kun toimit hengellisesti, niin kyllä asiat muuttuu. Toinen uuvuttavan ajanjakson vaikutus oli se, että aloin opetella rakastamaan itseäni ja uskoa psalmin 139 sanomaa kohdalleni. Kovin helppoa se ei ole, kuin sisälläni asuu jonkin sortin vaatija. Välillä joutuu monella elämänalueella muistuttaa itseään, että ei se ole Jumala, joka vaatii.\nLeppoisaa kesää teille, hellettäkin hellimään 🙂\nUsein he, jotka ovat jossakin elämänsä vaiheessa laskeutuneet syvyyksiin, odottaneet pohjalla ja unohtuneet sinne ajaksi, julistavat jonakin päivänä Jumalan ihmeitä. Heillä olisi mahdollisuus kerskata pettymyksistä, menetyksistä, tappioista tms. mutta he ovat luopuneet etuoikeudestaan. Heillä on tieto, etteivät he omasta voimastaan ja ymmärryksestään voi uskoa, mutta he eivät tee ihmisen pienuudesta ja mahdottomuudesta uskontoa.\nHe rukoilevat sairaiden puolesta Jeesus-nimessä, vaikka itse sairastavat.\nHe uhraavat Jumalan valtakunnan työhön, vaikka elävät itse puutteessa.\nKäyvät seurakunnassa, joka ei ole täydellinen, ja siunaavat heitä, jotka arvostelevat ja toisinaan lyövät maahan.\nOvatko he liian hyviä tälle maailmalle?\nTämä oli tosi hyvä teksti. Kiitos Tapio Laakso!\nMietin kotvan, parikin, mitä kirjoitan vai kirjoitanko mitään. Tuosta Tapion tekstistä ainakin minun huokuu että siinä kirjoittaa mies, joka ei pidä totain totena vaan elää sitä totena!\nTässä puuttuva ”mielestäni”\n”Hän on kutsunut minut elämään suruni ja iloni hänen kanssaan”..jne kappaleen, jota en nyt pysty kokonaan kirjoittamaan, loppuun saakka! Juuri näin! Kiitos.\nAnteeksi että en ole ehtinyt vastata kommenteihin. Kesän alku on ollut työntäyteinen mutta antoisa. Isä on Hyvä!


Tampereen kaupungin koronarajoituksiin vain vähäisiä muutoksia [Tampereen kaupunki - Tampereen kaupunki - Ajankohtaista - Tiedotteet - 2021 - Tammikuu]\nJulkaistu 7.1.2021 15.49\nAlle 20-vuotiaiden enintään 10 henkilön harrastusryhmien toiminta sallitaan 11.1.2021 alkaen kaupungin sisäliikuntatiloissa sekä koulujen, päiväkotien ja kirjastojen sisätiloissa. Muutoin kaupungin sisäliikuntatilat, kuntosalit ja uimahallit on edelleen suljettu toistaiseksi. Erityisuimakortin tai muun sarjalipun käyttöaikaa jatketaan automaattisesti koronasulun verran eteenpäin. Kirjastoissa tarjotaan ainoastaan rajattua palvelua siten, että kirjastoista voi noutaa varattuja lainoja.\nAikuisten joukkueurheilun ja kontakti- ja kamppailulajien taukoa jatketaan kunnes alueellinen koronaryhmä toisin suosittaa. Kilpa- ja huippu-urheilun harjoittelu- ja kilpailumahdollisuudet jatkuvat aiemman käytännön mukaan sarjalisenssisopimukseen tai urheilusopimukseen perustuvalle ammattilaisurheilulle OKM:n määritelmän mukaisesti, maajoukkuetoiminnalle, Olympiakomitean tukiurheilijoille ja OKM:n apurahaurheilijoille.\nKaupungin sisätiloissa kaikissa yleisötilaisuuksissa noudatetaan korkeintaan kymmenen hengen rajaa.\nNuorisokeskukset ovat toistaiseksi suljettu. Sulun aikana nuorisotyöntekijät jalkautuvat ympäri Tamperetta sekä ovat tavoitettavissa muun muassa somessa ja puhelimitse. Nuorisopalveluiden yhteystiedot löytyvät osoitteesta Ulkoinen linkkiwww.nuortentampere.fi .\nTyöväen- ja kansalaisopistojen on opetus siirretty etäopetukseksi tai keskeytetty kunnes alueellinen koronaryhmä toisin suosittaa. Taiteen perusopetus alle 20-vuotiaille voidaan toteuttaa alle 10 henkilön ryhminä.\nPerusopetus sekä toisen asteen opetus jatkuvat Tampereella lähiopetuksena. Tampereen kaupungin henkilöstö käyttää kasvomaskeja työtehtävissään kaikilla kaupungin työpaikoilla mukaan lukien päiväkodit, peruskoulut, toisen asteen oppilaitokset ja toimistotyöt. Maskin sijaan päiväkotien ja koulujen työntekijät voivat käyttää visiiriä. Sosiaali- ja terveydenhuollon palvelut tarjotaan asiakkaille ensisijaisesti lähipalveluina.\nVierailut sairaaloihin ja terveyskeskusten vuodeosastoille on edelleen pääsääntöisesti kielletty. Vierailut ovat mahdollisia ainoastaan saattohoidossa olevien ja kriittisesti sairaiden potilaiden luona sekä lasten ja nuorten osastoilla. Hoiva- ja asumispalveluyksiköissä vierailemisessa on rajoituksia, ja vierailijoilta edellytetään suu-nenäsuojuksen tai visiirin käyttöä.\nTiedotetta päivitetty 8.1.2021: Lisätty tietoa nuorisokeskuksista.\npuhelin 0400 902 422


Karjalan kielen (livvin) ja karjalaisen kulttuurin viikko Kizhin saarella - Karjalan Liitto\nKarjalan kielen (livvin) ja karjalaisen kulttuurin viikko Kizhin saarella\nLähde oppimaan karjalan kieltä ja kulttuuria oikeaan ympäristöön Kizhin upealle museosaarelle. Karjalan tasavallassa 21.-27.7.2019 järjestettävällä kurssilla perehdytään myös karjalaiseen kulttuuriin, muun muassa perinteiseen arkkitehtuuriin, käsityöperinteeseen ja musiikkiin.\nKarjalan kieltä opiskellaan päivittäin, kurssilla on kielen alkeis- ja jatkoryhmät. Opettajina toimivat jo edellisvuosina kursseja vetäneet Olga Zharinova ja Nadezda Michurova.\nLähtö ja paluu matkalle on Joensuusta bussilla, yöpyminen mennen tullen Petroskoissa, matkat Kizhille tehdään kantosiipialuksella, majoittuminen Kizhin museon vierastaloissa. Hintatiedot ja ohjelma tarkentuvat.\nPassin tulee olla voimassa puoli vuotta viikon päätyttyä.\nViikon järjestäjänä on Karjalan Liitto, joka on järjestänyt karjalan kielen kursseja Karjalan tasavallassa lähes kolmenkymmenen vuoden ajan. Yhteistyökumppanina on Kizhin ulkomuseo ja Opintokeskus Sivis.\nLisätietoja Karjalan Liitosta, p. 09 7288 170, toimisto@karjalanliitto.fi\n24.03.2019 13:00 - 24.03.2019 15:00\nKirvun Pitäjäseuran vuosikokous Mäntsälässä\n28.03.2019 16:00 - 28.03.2019 17:00\n30.03.2019 10:00 - 30.03.2019 15:00\n06.04.2019 10:00 - 06.04.2019 15:30\nKarjalaiset suvut – yhteistyötä 20 vuotta -seminaari 6.4.\n21.03.2019 16:00 - 21.03.2019 17:00\n18.03.2019 16:30 - 18.03.2019 17:30\nSortavalan Pitäjäseuran perinnepiiri kokoontuu\n16.03.2019 13:00 - 16.03.2019 16:00


Imatran kylpylän vapaa-ajan palveluiden kehittäminen\nKirjavainen, Miia (2010)\nOpinnaytetyo 2010.pdf (950.8Kt)\nOpinnäytetyön tavoitteena oli selvittää Imatran kylpylän asiakkaiden mielipiteitä nykyisistä ja tulevista vapaa-ajan palveluista. Kylpylämatkailu on lähtenyt Etelä-Karjalan alueella kehitykseen uusien kylpylähankkeiden suunnittelun myötä ja tämä tietää kilpailua myös Imatran kylpylälle. Tässä kehittyvässä tilanteessa on yrityksen tarpeellista kartoittaa palveluiden laatua ja kehittää niitä asiakkaiden tarpeiden mukaisesti.\nLähdeaineistona opinnäytetyön teoriaosuudessa käytettiin vapaa-aika matkailua ja palvelua käsittelevää kirjallisuutta ja Internet-sivustoja.\nOpinnäytetyön tutkimus oli kvantitatiivinen. Se toteutettiin kyselylomakkeen avulla. Kyselylomakkeita välitettiin asiakkaille Imatran kylpylän henkilökunnan avulla talven 2010 aikana, helmi-maaliskuussa. Kysely suunnattiin Imatran kylpylässä majoittuville suomalaisille asiakkaille. Vastauksia saatiin yhteensä 22 kappaletta.\nTutkimuksen tulokset osoittivat, että vastaajat olivat yleensä tyytyväisiä vapaa-ajan palveluihin. Nykyisistä vapaa-ajan palveluista vastaajia eniten kiinnostivat keilailu ja lumikenkäkävely. Vähiten kiinnostaviksi koettiin fitness-jumpat ja karaoke. Mahdollisesti tulevaisuudessa järjestettävistä vapaa-ajan ohjelmista eniten kiinnostusta herättänyt oli risteily Saimaalla ja vähiten kiinnostusta herättivät bingo ja meikkiesittely. Vapaa-ajan ohjelmille ehdotettiin hintoja yhdestä eurosta 50 euroon. Toivomukset vapaa-ajan ohjelmista olivat vastaajilla hyvin erilaisia. Esitettyjä toivomuksia olivat mm. ulkoilu, yhteiset retket, lasten puuhailuhuone, piano-baari, elokuvat ja vesijumpat päiväsaikaan.\nTutkimuksen pohjalta Imatran kylpylä voi kehittää vapaa-ajan palveluitaan asiakkaiden toivomaan suuntaan ja ottaa asiakkaiden mielipiteet huomioon suunnitellessaan uusia vapaa-ajan palveluja.


Siitä myyntiin hyvin palvellut Fantic! Pyörä on ollut minulla uudesta saakka ja toiminut moitteettomasti! Huoltoja on tehty säännöllisin välein. Pyörä kävi ensihuollossaan 1900 km ajettuna Fanticin maahantuojalla Espoossa. Öljyjä ja filttereitä olen itse vaihdeillut noin 3000 km välein. Öljy aina ollut oikean väristä ja filtterissäkään turhaa likaa yms ollut. Pyörä kävi 10 000 km ajettuna huollossa Fanticin maahantuojalla, perus huolto, ohjauslaakeri, jarrupalat eteen ja taakse, lisäksi renkaat vaihdettiin. Tämän jälkeen olen itse vaihtanut öljyt ja filtterit (öljy ja ilma) itse noin 3000 km välein. Kulutusosia olen myös itse vaihdellut aina kun on ollut tarvetta. Pieni lista osista: - Jarrupalat eteen ja taakse (6000 km sitten) - Timeless tanko, raiserit, tangonsuoja ja tupit. - Kilventeline, valo ja vilkut vaihdettu taakse. - Takaiskari (4000 km sitten, takuun piikkiin ) - Ketjut ja rattaat ( 6000 km sitten ) - Etupyörän laakerit (5000 km sitten.) - Pestävä vaahtoinen ilmanputsari. - Renkaat molemmat hyvässä kunnossa ja pintaa löytyy reilusti!! Tänäkesänä pyörä toiminut enimmäkseen työmatkojen taittamiseen, ja suoriutut siitä mainiosti. Pyörässä on Yamahan luotettava nestejäähdytteinen nelitahtikone jossa niin paljon tehoa kuin A1 kortilla saa ajaa (11 kW). Pyörää ei kannata sekoittaa mihinkään perus Yamaha Wr tai muihin halvempiin nelaripyöriin. Fantic on erittäin kevyt pyörä (106 kg nesteineen). Pyörä kiihtyy hyvin ollakseen vakio nelari, eikä mikään muu vakionelari jättänyt kiihdytyksessä). Pyörässä on myös erittäin tukeva ajotuntuma, alusta toimii kuin ajatus. Iskunvaimentimet on R16V tekemiä ja ovat erittäin laadukkaita. Pyörästä löytyy myös muita laatuosia kuten Brakingin tehokkaat jarrut (erittäin terävä tuntuma). Pyörässä tietysti pieniä käytön jälkiä!! Huiput normiajossa n. 115 km/h ja ei jää tehariderbeille edes vahingossa. Takuuta pyörässä on 4/2018 asti!!! Syyshintaan 3950 €, kuitenkin aina voi oman näkemyksensä hinnasta esittää. Kuvia ja tietoa enemmän saatavilla jos niin haluaa! Yhteydenotot Whatsapissa tai puhelimitse: !!!!!! OIKEA NUMERO +358 443044308 !!!!! Samma på svenska!\nSiitä myyntiin hyvin palvellut Fantic!\nPyörä on ollut minulla uudesta saakka ja toiminut moitteettomasti! Huoltoja on tehty säännöllisin välein. Pyörä kävi ensihuollossaan 1900 km ajettuna Fanticin maahantuojalla Espoossa. Öljyjä ja filttereitä olen itse vaihdeillut noin 3000 km välein. Öljy aina ollut oikean väristä ja filtterissäkään turhaa likaa yms ollut. Pyörä kävi 10 000 km ajettuna huo...Lue lisää »\nPyörä on ollut minulla uudesta saakka ja toiminut moitteettomasti! Huoltoja on tehty säännöllisin välein. Pyörä kävi ensihuollossaan 1900 km ajettuna Fanticin maahantuojalla Espoossa. Öljyjä ja filttereitä olen itse vaihdeillut noin 3000 km välein. Öljy aina ollut oikean väristä ja filtterissäkään turhaa likaa yms ollut. Pyörä kävi 10 000 km ajettuna huollossa Fanticin maahantuojalla, perus huolto, ohjauslaakeri, jarrupalat eteen ja taakse, lisäksi renkaat vaihdettiin.\nTämän jälkeen olen itse vaihtanut öljyt ja filtterit (öljy ja ilma) itse noin 3000 km välein. Kulutusosia olen myös itse vaihdellut aina kun on ollut tarvetta.\nPieni lista osista:\n- Jarrupalat eteen ja taakse (6000 km sitten)\n- Timeless tanko, raiserit, tangonsuoja ja tupit.\n- Kilventeline, valo ja vilkut vaihdettu taakse.\n- Takaiskari (4000 km sitten, takuun piikkiin )\n- Ketjut ja rattaat ( 6000 km sitten )\n- Etupyörän laakerit (5000 km sitten.)\n- Pestävä vaahtoinen ilmanputsari.\n- Renkaat molemmat hyvässä kunnossa ja pintaa löytyy reilusti!!\nTänäkesänä pyörä toiminut enimmäkseen työmatkojen taittamiseen, ja suoriutut siitä mainiosti.\nPyörässä on Yamahan luotettava nestejäähdytteinen nelitahtikone jossa niin paljon tehoa kuin A1 kortilla saa ajaa (11 kW). Pyörää ei kannata sekoittaa mihinkään perus Yamaha Wr tai muihin halvempiin nelaripyöriin.\nFantic on erittäin kevyt pyörä (106 kg nesteineen). Pyörä kiihtyy hyvin ollakseen vakio nelari, eikä mikään muu vakionelari jättänyt kiihdytyksessä). Pyörässä on myös erittäin tukeva ajotuntuma, alusta toimii kuin ajatus. Iskunvaimentimet on R16V tekemiä ja ovat erittäin laadukkaita. Pyörästä löytyy myös muita laatuosia kuten Brakingin tehokkaat jarrut (erittäin terävä tuntuma).\nPyörässä tietysti pieniä käytön jälkiä!!\nHuiput normiajossa n. 115 km/h ja ei jää tehariderbeille edes vahingossa.\nTakuuta pyörässä on 4/2018 asti!!!\nSyyshintaan 3950 €, kuitenkin aina voi oman näkemyksensä hinnasta esittää.\nKuvia ja tietoa enemmän saatavilla jos niin haluaa!\nYhteydenotot Whatsapissa tai puhelimitse:\n!!!!!! OIKEA NUMERO +358 443044308 !!!!!\nNettimoto ID 2197796


EU-maa Puola on matkalla kohti yhä autoritaarisempaa ja jakautuneempaa valtiota, uskoo asiantuntija – "Tämänkaltaista järjestelmää ei enää äänestetä kumoon" | Uutissuomalainen | Aamuposti\nUutissuomalainen 13.7.2020 16:02\nPuolan istuva presidentti Andrzej Duda voitti presidentinvaalit niukasti, mutta onnistui sementoimaan puolueensa valtaa, arvioi yliopistonlehtori Katalin Miklossy. AFP / LEHTIKUVA\nHelsingin yliopiston Itäisen Euroopan tutkimuksen yliopistolehtori Katalin Miklossy uskoo, että sunnuntaisten presidentinvaalien tulos vie Puolaa kohti yhä autoritaarisempaa suuntaa.\n– Vallan keskittäminen jatkuu ehdottomasti, kuten myös autoritaarinen kehitys. Vaalitulos sementoi entisestään Laki ja oikeus -puolueen valtaa, hän sanoo STT:lle.\nMiklossyn mukaan yllättävintä vaaleissa oli pieni ero vaalit voittaneen istuvan presidentin Andrzej Dudan ja opposition Rafal Trzaskowskin välillä. Valtapuolue Lakia ja oikeutta edustava Duda keräsi äänistä noin 51,2 prosenttia, oppositiopuolue Kansalaisfoorumia edustava Trzaskowski 48,8 prosenttia.\nLisäksi yllättävää oli äänestysaktiivisuus, joka oli suurinta 25 vuoteen.\n– Tämä oli selvästi hyvin tärkeä vaali monelle, ja ihmiset halusivat sanoa sanottavansa.\nDudan edustama Laki ja oikeus (PiS) on saanut toistuvaa kritiikkiä niin oikeuslaitoksen itsenäisyyden rapauttamisesta, ihmisoikeuksien polkemisesta, median keskittämisestä kuin seksuaalivähemmistöjen syrjinnästä.\nPuolan oppositio, liberaalit ja EU ovat olleet jo pitkään huolissaan maan suunnasta, mutta äänestystuloksen perusteella myös konservatiivisimpien äänestäjien joukossa on kasvavaa tyytymättömyyttä Puolan suuntaan.\n– Puolassa on myös demokraattisia konservatiiveja, jotka voivat nojata katolilaiseen arvomaailmaan, mutta samalla tukevat demokraattista ja vapaata kansalaisyhteiskuntaa, Miklossy sanoo.\nValtapuolue tarjoaa elintasoa ja mustavalkoista maailmankuvaa\nMiklossy ei kuitenkaan usko, että Puolan nykyisen poliittisen kehityksen pysäyttäminen on enää helppoa.\n– En usko, että Puolan, Unkarin tai Venäjän tapaisia järjestelmiä voidaan enää äänestää kumoon, vaan se vaatisi jo vallankumouksen kaltaista toimintaa. Kestihän myös kommunistinen järjestelmä vuosikymmeniä, vaikka kaikki eivät olleet siihen tyytyväisiä.\n– Kyse on siitä, milloin on se piste, joka riittää. Useimmiten se tulee, kun ei enää ole leipää pöydällä, eli jotain dramaattista tapahtuu talouden hoidossa, hän lisää.\nSiinä missä demokratia ja ihmisoikeudet voivat tuntua abstrakteilta asioilta monille, oman kukkaron koko ei. PiS on kasvattanut suosiotaan nimenomaan sosiaalipolitiikalla, joka on kohentanut monien puolalaisten elintasoa.\n– He ovat hoitaneet taloutta hyvin, ja tätä ei tule vähätellä. Lapsiperheitä, eläkeläisiä ja nuorten työllistymistä on tuettu massiivisesti, ja asiaan on kiinnitetty tarkkaa huomiota puolueen politiikassa. Ihmiset eivät ajattele ylevien aatteiden, vaan kukkaronsa ja jokapäiväisen elintasonsa kautta.\nSamalla puolue on edistänyt hyvin yksinkertaista ja mustavalkoista, nationalistista maailmankuvaa. Tähän on kuulunut muun muassa seksuaalivähemmistöihin ja siirtolaisiin kohdistuva syrjivä puhe ja antisemitismi.\n– Puolue tarjoaa yksinkertaistettuja totuuksia ja mustavalkoista maailmaa, jossa puolustetaan puolalaisia niin sanottua EU:n päsmäröintiä vastaan. Taustalla on kansallista ylpeyttä ja tunnepolitiikkaa, mikä on monelle hyvin tärkeää.\nMyös EU:n jako syvenee\nMiklossy arvioi, että myös Puolan jakolinjat EU:n kanssa tulevat syventymään, mikä voi näkyä jo perjantaina alkavissa EU-budjettineuvotteluissa.\n– Koronan aikana on tapahtunut suuria asioita, jotka eivät ole saaneet huomiota. Visegrad-maat (Puola, Tshekki ja Unkari), Slovenia, Kroatia ja Bulgaria ovat hiljalleen rakentaneet yhteistä rintamaa valmistautuakseen neuvotteluihin. He tulevat torppaamaan varmasti tätä pitkään peräänkuulutettua hanketta, jossa EU:n rahoituskehys sidottaisiin oikeusvaltiokehitykseen.\nRahoitusta on ajettu nimenomaan johtuen EU:n kasvavasta huolesta siitä, miten Puola ja Unkari kehittyvät. Molempien maiden populistijohto on käyttänyt runsaasti EU-tukia omia kannattajiaan hyödyttäviin hankkeisiin ja uudistuksiin.\nMiklossy uskoo, että tämä aloite tuskin tulee enää menemään läpi johtuen siitä, että EU:n mahtimaalla Saksalla on myös monia muita asioita, joiden läpivientiin se tarvitsee itäisten EU-valtioiden tukea.\n– Näitä ovat muun muassa koronatukiaiset ja kestävä kehitys. Edessä on kaupankäyntiä. Vaikka oikeusvaltiokehityksestä oltaisiin hartaasti huolissaan puheissa, niin en usko, että saadaan äänienemmistöä, jolla tämä aloite vietäisiin läpi.\nMiklossy uskoo, että tulevaisuudessa jakolinjat EU:n itäisten ja läntisten valtioiden välillä tulevat entisestään syventymään. Murheellista on etenkin se, että Unkari ja Puola ovat luisuneet kommunismin jälkeen takaisin kohti autoritaarista järjestelmää nimenomaan EU-jäsenyyden aikana.\n– Nyt on 16 vuotta näiden maiden EU-jäsenyydestä, ja samalla maiden kehitys on mennyt taaksepäin. Tänään näitä maita ei enää otettaisi EU:n jäseniksi. Näyttää siltä, että EU ei ole kuronut umpeen juopaa idän ja lännen välillä, mikä on ollut pettymys. Jakolinjat näkyvät jälleen siellä, missä ne ovat olleet myös kylmän sodan aikana, hän sanoo.


Yhdessä kasvaminen Archives - Page 4 of 5 - Onnellinen avioliitto\nOnnellisen avioliiton salaisuudet -versio 2.0\nKirjoittajalta Tiia 20/06/2015\nPari vuotta sitten tuli pohdittua samaista asiaa. Mikä on onnellisen avioliiton salaisuus? Joitain salaisuuksia oli löytynyt jo silloin. Nyt on tullut vastaan lisää ajatuksia. Huomaan, että ajattelen asian myös niin, mitä asioita voi arvostaa avioliitossa. Ja huomata sen olevan onnellinen avioliitto.\nOnnellinen avioliitto on kehityskelpoinen. Se ei ole auvoa, se ei ole useinkaan järin ihmeellistä elämää, mutta se voi kehittyä. Kurssia voi kääntää tarpeen mukaan. Eihän se paljoa kerrallaan käänny, mutta se mahdollisuus on olemassa. Molemmilla ja yhdessä. Mahdollisuuksia.\nKommunikaatiota on tullut mietittyä monet kerrat, mutta nykyään huomaan, että annan paljon painoarvoa sille, että vieressä on ihminen, jonka lähellä on hyvä olla. Puhuminen on tärkeää, mutta on hienoa, että voi vaan olla. Käpertyä kainaloon. Halata. Nukahtaa samaan sänkyyn. Lähellä olemista ei voi aliarvioida. Sille tarvitaan aikaa ja se aika tekee hyvää. Kaikkeen ei tarvita sanoja. Kosketus on.\nTämä asia korostuu lapsiperhearjen tiimellyksessä. Kaksi päätä on monipuolisempi kuin yksi. Kaksi ihmistä osaa enemmän asioita kuin yksi. Kaksi vanhempaa jaksaa enemmän kuin yksi. Kaksi puolisoa voi jakaa paljon.\nVaikka välillä tuntuu, että puhutaan eri kieliä, niin onneksi on myös yhteinen kieli. Kun tuntee toisen, niin välillä voi ymmärtää jo puolesta sanasta. On olemassa tuttuja sanoja, meille yhteisiä sanoja. Toista voi lukea sanoittakin. Tuttuus on hyvä.\nOnnellisuus ei ole stabiili tila, vaikka silti uskon, että se voi olla avioliitossa varsin pysyvä tila. Sitä voi mitata pienissä hetkissä tai pitkinä kaarina. Se on onnellinen välähdys. Se on sitäkin, että selviytyy päivästä päivään. Se on sitä, että asiat ovat paljolti hyvin. Se on tavallinen ja riittävän hyvä. Onnellisen avioliiton salaisuus on tahtoa olla onnellinen yhdessä.\n20/06/2015 0 kommenttia\nKirjoittajalta Tiia 10/05/2015\nTätä aihetta on tullut pyöriteltyä monta kertaa, mutta pohdin sitä edelleen. Siispä palaan taas kerran rakastumiseen ja rakastamiseen. Yhden kirjaimen eroon. Maailmojen eroon.\nRakastuessaan sitä toivoo nimenomaan, että tästä tulisi rakastamista. Rakastaessaan välillä haikailee rakastumista. Onko mitään sen parempaa? Mutta ilman rakastamista rakastumisella ei taida olla paljonkaan merkitystä.\nRakastuminen: Helppoa ja mutkatonta.\nRakastaminen: Haastavaa, mutkista ei ole ollut pulaa.\nRakastuminen: Se kävi kuin luonnostaan.\nRakastaminen: Opettelu- ja taitolaji.\nRakastuminen: Meidän parhaat puolet.\nRakastaminen: Sinun ja minun kaikki puolet. Siis oikeesti kaikki…\nRakastaminen: Voi sentään! Hyvässä ja pahassa.\nRakastuminen: Max kaksi vuotta.\nRakastaminen: Vuosia riittää.\nRakastuminen: Elämän ihaninta aikaa.\nRakastaminen: Elämän onnellisinta aikaa. Kaikkinensa.\n10/05/2015 2 kommenttia\n07/01/2014 0 kommenttia\n02/11/2013 0 kommenttia\n06/10/2013 0 kommenttia\nOma kasvu (21)


Sähköposti- tai uutisryhmäviestin tekstin muotoileminen\nJos haluat sähköpostiviestiesi sisältävän muotoilua, kuten useita fontteja, lihavointia, erivärisiä otsikoita, grafiikkaa ja WWW-sivustojen linkkejä, voit lähettää viestisi HTML-muodossa. Luodessasi viestiä HTML-muodossa voit käyttää Muotoilutyökaluriviä suoraan viestikentän yläpuolella lisätäksesi eri tyylejä tekstiisi, kuten lihavointia tai kursivointia, erilaisia fontteja, keskitettyä tekstiä tai muita vaihtoehtoja. Näytä kaikkiKaikkien viestien lähettäminen HTML-muodossa\nValitse Työkalut-valikosta Asetukset ja valitse Lähetä-välilehti.\nJos haluat lähettää kaikki sähköpostiviestit HTML-muodossa, valitse Sähköpostin lähetysmuoto-kohdasta HTML.\nJos haluat lähettää kaikki uutisryhmäviestit HTML-muodossa, valitse Uutisryhmäviestien lähetysmuoto-kohdasta HTML.\nYksittäisen viestin lähettäminen HTML-muodossa\nValitse Luo sähköpostiviesti luodaksesi uuden sähköpostiviestin tai valitse Uusi viesti luodaksesi uuden uutisryhmäviestin.\nValitse Muotoile-valikosta RTF (HTML).\nKaikki sähköpostiohjelmat eivät näytä kunnolla HTML-muotoiltuja viestejä. Jos viestisi vastaanottajan sähköpostiohjelma ei tue HTML-muotoa, viesti näkyy vain teksti -muodossa ja sen liitteenä on HTML-tiedosto.\nUseimmissa uutisryhmissä ei pidetä sopivana HTML-muotoisten viestien lähettämistä. Vain teksti -muoto on yleensä ottaen suosittu muoto uutisryhmäviesteissä.\nMuita aiheitaSähköpostiviestin kirjoittaminen


Koronapassi käyttöön kaikissa Helsingin kaupungin yleisötilaisuuksissa ja osassa asiakastiloista | Helsingin kaupunki\nHelsingin kaupunki » Kaupunginkanslia » Koronapassi käyttöön kaikissa Helsingin kaupungin yleisötilaisuuksissa ja osassa asiakastiloista\nEtelä-Suomen aluehallintovirasto päätti 2. joulukuuta 2021, että pääkaupunkiseudulla sisätiloissa järjestettävien yleisötilaisuuksien ja yleisten kokousten osallistujamäärä rajataan 20 henkilöön. Yleisötilaisuudessa rajoitus koskee koko tilaisuuden kestoa ja aluetta. Lisäksi aluehallintovirasto edellyttää sekä yleisölle avoimien tilojen että rajatun asiakas- tai osallistujapiirin oleskeluun tarkoitettujen tilojen käyttöä järjestettävän siten, että asiakkaiden ja toimintaan osallistuvien lähikontaktin aiheuttamaa tartunnan riskiä voidaan ehkäistä. Päätös on voimassa 4.–31.12.2021. Toiminnanharjoittajilla on mahdollisuus välttyä rajoituksilta edellyttämällä koronapassia. Tällä perusteella Helsingin kaupunki ottaa käyttöön koronapassin rajoitusten sijaan kaikissa niissä toiminnoissa, joissa se on mahdollista.\nKoronapassi otetaan 4. joulukuuta 2021 alkaen käyttöön kaikissa kaupungin järjestämissä yleisötilaisuuksissa ja osassa asiakastiloista. Esimerkiksi sisäliikuntapaikat, kulttuurikeskukset ja kaupungin museot, kuten HAM Helsingin taidemuseo, Helsingin kaupunginmuseo ja Ruiskumestarin talo, ottavat koronapassin käyttöön. Koronapassia tullaan edellyttämään kaupungin tapahtumissa ja osassa asiakastiloista vuoden 2021 loppuun asti. Urheiluhallien toiminnassa koronapassi otetaan käyttöön 7.12.2021 alkaen. Tätä ennen toiminnassa noudatetaan 58 d pykälän mukaisia rajoituksia.\nKaikilla asiakastilojen haltijoilla tulee olla kirjallinen suunnitelma siitä, millä toimilla ne estävät asiakkaiden tai osallistujien välisen lähikontaktin aiheuttamaa tartuntariskiä. Jos toimija edellyttää asiakkailta koronapassia rajoitusten vaihtoehtona, myös tieto siitä tulee olla kirjattuna suunnitelmaan. Suunnitelma on pidettävä tiloissa asiakkaiden ja toimintaan osallistuvien nähtävillä (ei kuitenkaan yleisötilaisuuksissa).\nKoronapassia ei voida ottaa käyttöön sellaisissa tiloissa, jotka ovat tavanomaisen elämän tai lakisääteisten oikeuksien kannalta olennaisia. Tämän vuoksi esimerkiksi kirjastojen ja nuorisopalvelujen tiloissa koronapassia ei oteta käyttöön. Poikkeuksena ovat mainituissa tiloissa järjestettävät yleisötilaisuudet, joissa yli 16-vuotiailta osallistujilta edellytetään koronapassia. Alle 16-vuotiaiden osallistumista yleisötilaisuuksiin ei muutoinkaan rajoiteta, vaikka järjestäjä edellyttäisi muilta osallistujilta koronapassia.\nKoronapassia ei voisi edellyttää myöskään apteekissa, vähittäiskaupassa, huoltoasemilla tai posteissa, vaikka niihin otettaisiinkin käyttöön rajoituksia aluehallintoviraston määräyksen toimeenpanemiseksi. Näissä tiloissa toiminta on järjestettävä siten, että lähikontaktin aiheuttamaa tartunnan riskiä voidaan ehkäistä.\nAluehallintovirasto muistuttaa lisäksi, että erilaisissa asiakas- ja yleisötiloissa pitää noudattaa tartuntatautilain pykälän 58 c yleisiä hygieniavaatimuksia koko Suomessa riippumatta siitä, onko koronapassi käytössä. Lisätietoa aluehallintoviraston verkkosivuilla: Mitkä ovat tartuntatautilaissa säädetyt hygieniavaatimukset?\nHelsingin kaupunki kehottaa asukkaita hakeutumaan viipymättä koronarokotukseen, jos rokotesuoja on vielä puutteellinen.\nKulttuurin ja vapaa-ajan toimialan infotilaisuus kumppaneille\nKulttuurin ja vapaa-ajan toimialan kumppani-info järjestetään 3. joulukuuta kello 15–16.\nInfotilaisuudessa toimialajohtaja Tommi Laitio avaa, miten uudet rajoitukset vaikuttavat kulttuurin ja vapaa-ajan palveluihin. Infotilaisuus on kaikille avoin, liity mukaan Teamsissä.


Tyttönen vai poikanen: maaliskuuta 2012\nAlunperin tarkoitukseni ei ollut julkaista tätä blogia vaan pitää se omana salaisena raskauspäiväkirjanani. Ei täällä kuitenkaan mitään salaista ole, joten en nää mitään syytä miksen jakaisi omia raskauskuulumisiani muillekin. Viime marraskuussa aloitin blogin Olet tyhjä taulu vasta, jonka päätin pitää suljettuna blogina, jonne vain kutsutut lukijat pääsevät lukemaan ja katselemaan kuvia pienestä tytöstäni joka syntyi 3/2011. Toki päästän tämänkin blogin lukijoita sinne lukijoiksi jos joku haluaa, viestiä voi jättää blogin seurantablogiin joka löytyy TÄÄLTÄ.\nToivon ettei tänne eksy vihamielisiä lukijoita ja kommenttien jättäjiä. Tulen hyvin herkästi sulkemaan tämänkin blogin jos joudun pahoittamaan mieleni jonkun ikävistä terveisestä, mutta onneksi kai niitä jätellään melko harvoin.\nLämpimästi tervetuloa kaikille, jätähän terveiset käynnistäsi!!\nklo 8.47 6 kommenttia:


Enpä juuri ole meneillään olevia olympialaisia seurannut. Avajaiset olisin katsonut, ellei minulla olisi ollut samaan aikaan muuta menoa. Joitain huippuhetkiä näin toki uutisista.\nTotta vai ei, mutta esikoinen kertoi lukeneensa englanninkielisiltä nettisivuilta, että avajaisten olympiarenkaiden ohjelmoidusta avauksesta huolehtinut henkilö maksoi epäonnistumisestaan hengellään. Siis siitä, ettei yksi renkaista auennutkaan. Näinhän se taisi Ville Haapasalokin huulena heittää avajaisia selostaessan. Toivottavasti uutinen ei pidä paikkaansa!\nSuomi järjesti kesäkisat Helsingissä vuonna 1952. Sattumoisin äitini oli niihin aikoihin pääkaupungissa lapsenlikkana eräässä perheessä ja niinpä hänellekin kustannettiin liput kisakatsomoon. 17-vuotias neitonen (yläkuvassa vasemmalla, alakuvassa toinen vasemmalta) pääsi hoitolastensa kanssa kahdesti stadionille ja yhden kerran messuhalliin, jossa järjestettiin vapaapainiottelut.\nOli siinä varmaan maalaistytöllä ihmettä kerrakseen!\nEnnen kisoja äiti oli myös olympiasoihdun kantajan airueena, kun soihtu kulki kantajan kädestä käteen halki Suomen. Soihdunkantajasta airueineen on tallessa valokuvia, mutta ne ovat lapsuuskodissani. Onneksi äiti myös talletti yhden pääsylipuista. Jotain muistoa on siis vielä olemassa meilläkin Suomen ainoasta olympiakisaisännyydestä.\nLähettänyt Piipe A klo 17.45\nTunnisteet: elämys, muistot, vanhat valokuvat\nLovviisa 13. helmikuuta 2014 klo 19.14\nIhanoita muistoja sinulla siellä...Itellä tullee melekein vaan lätkää katottua :)\nPiipe Elch 14. helmikuuta 2014 klo 21.53\nOn ne ihania muistoja. Voi vain kuvitella äidin tuntemuksia ja kokemusta, kun sai olla paikan päällä.\nMinna-Liisa S 13. helmikuuta 2014 klo 21.00\nMielenkiintoisia muistoja sinulla siellä! Kiitos jakamisesta :) Ilmeisesti se sivusto, jolla tämä uutinen olympiarenkaan mokaajan kuolemasta oli, on jokin "vitsisivusto", joka kehittää kaikkia uutisia. Ei kyllä kamalasti naurattanut, kun olisi voinut hyvin kuvitella olevan totta :(\nPiipe Elch 14. helmikuuta 2014 klo 21.54\nTäytyy sanoa, että "vitsi" oli huonolla maulla varustettu. Vakavilla asioilla ei pitäisi leikkiä, mutta se on hyvä, jos uutinen oli ns. ankka.\nKatja 13. helmikuuta 2014 klo 23.04\nOih, siellä on ollut Alavuden pukua päällänsä. Kotikuntani.\nPiipe Elch 14. helmikuuta 2014 klo 21.56\nTuota pienintä, äidin pikkusiskon pukua minäkin monet kerrat käytin lapsena. Kankaat kutoi sekä äitini että tätini. Entisaikaan kansallispuvun käyttö oli yleisempää ja usein käytetty juhlapuku.\nHannah 13. helmikuuta 2014 klo 23.30\nNostalgisia muistoja oi. Ja hurmaavat kaunokaiset kuvissa!\nToivottavasti tuo olympiarenkaan mokaajan uutinen ei pitänyt paikkaansa..\nPiipe Elch 14. helmikuuta 2014 klo 21.57\nJotenkin tuntuu siltä, että entisaikaan naiset olivat NAISIA pukeutumista myöten.\nNiin, toivottavasti uutinen oli "ankka".\nAili Mummo 14. helmikuuta 2014 klo 13.03\nOli Suomessa muitakin kaunottaria kuin Armi Kuusela:)\nKiitos muistojen jakamisesta, Piipe; hyvää ystävänpäivää sinulle! ♥♥\nPiipe Elch 14. helmikuuta 2014 klo 21.58\nMinusta on niin nostalgista katsella vanhoja valokuvia, joissa naiset olivat luonnonkauniita, nätisti pukeutuneita, naisellisia.\nTarina 14. helmikuuta 2014 klo 18.28\nihastuttavaa muistojen havinaa.\nPiipe Elch 14. helmikuuta 2014 klo 21.59\nOnneksi vanhoja valokuvia on runsaasti jäljellä ja äiti ehti ennen kuolemaansa kirjoittaa muistojaan paperille. Muutoin nämäkin olympiakesän muistot olisivat hävinneet unholaan.\nEIKÖ TÄMÄ OLE JO KEVÄTTÄ?\nKAUNEUTTA JA KAAOSTA


Tuottaja Rimbo Salomaa ja 10 suosikkia vanhoista kotimaisista - Elokuvauutiset.fi\nTuottaja Rimbo Salomaa ja 10 suosikkia vanhoista kotimaisista\nRimbo Salomaa on ollut elokuva-alalla yli kaksikymmentä vuotta. GnuFilms-yhtiössä vuodesta 1985 asti toimitusjohtajana toiminut tuottaja ehti olla mukana useissa tv-elokuvatuotannoissa, kunnes siirtyi Claes Olssonin Kinoproduktion-tuotantoyhtiön leipiin ja oli mukana tekemässä Olssonin ohjaamaa Onnen varjoja (2005) ja Raimo O Niemen Suden arvoitusta (2006).\nJo useamman vuoden ajan Salomaa on työskennellyt tuottajana Kinotar-tuotantoyhtiössä, jolle hän on tuottanut mm. Mari Rantasilan suursuosion saavuttaneet Risto Räppääjä -elokuvat, Hanna Maylettin Erottamattomat ja Klaus Härön Postia pappi Jaakobille, josta Salomaa yhdessä tuottajakumppaninsa Lasse Saarisen kanssa palkittiin parhaan elokuvan Jussilla.\nSalomaan tuorein filmi, Ville Jankerin esikoisohjaus Pussikaljaelokuva, saa ensi-iltansa 2. syyskuuta.\nRimbo Salomaan 10 suosikkia vanhoista kotimaisista elokuvista\n"Nämä eivät ole missään paremmuusjärjestyksessä vaan tässä on 10 kotimaista elokuvaa ennen vuotta 1990, jotka ovat tehneet minuun vaikutuksen. Ainakin muistaisin niin. Näistä osaa en ole nähnyt vuosikymmeniin, mutta muistissani on säilynyt vahva jälki näistä elokuvista."\n– Ja nimenomaan tämä Laineen versio. Katson edelleen ainakin pätkän tästä itsenäisyyspäivänä. Sävähdyttävä kokemus ja loistavia näyttelijöitä. Ja Finlandia-hymni soi komeasti. Sen pitäisi olla kansalllislaulumme Maamme-laulun sijaan.\n– Tämä herkkä taideteos oli mm. Kultainen Palmu -ehdokas Cannesissa. Loistava elokuva, joka oli mielestäni paras kotimainen elokuva, kun näin sen 18-vuotiaana 1980.\n– Tositapahtumiin perustuva hyytävä ja intensiivinen tarina pihtiputaalaisesta poliisien tappajasta. Parasta Niskasta.\n– Tauno Palo ja Ansa Ikonen. Listalla on pakko olla yksi kaksikon elokuva. Käsikirjoittajana toimi Mika Waltari, joka kirjoitti ruotsalaisen sävelmän "Vandrarvalsen" pohjalta käsikirjoituksen. Taiteellisesti elokuva ei ole kummoinen, mutta tähtipari tuikkii ja biisi on mahtava. Kappale on ollut myös musiikkina esikoistyttäreni Veran taitoluistelun vapaaohjelmassa.\nVALEHTELIJA (Mika Kaurismäki, 1981) ja ARVOTTOMAT (Mika Kaurismäki, 1982)\n– En osanut päättää kumman näistä Mikan mestariteoksista valitsen, joten valitsen molemmat. Kun oman sukupolven edustajat tekivät hienoja elokuvia, niin ajatus alalle tulosta oli taas lähempänä. Naispääosassa oli molemmissa Pirkko Hämäläinen, joka oli minusta silloin ihanista ihanin ja vanhimman siskoni parhaita kavereita.\nVARJOJA PARATIISISSA (Aki Kaurismäki, 1986)\n– Aki on yksinkertaisesti loistava elokuvantekijä. Varjoja Paratiisissa, Mies vailla menneisyyttä, Kauas pilvet karkaavat ja uusin Le Havre ovat nykysuomalaista elokuvahistoriaa. Tunnen syvää kunnioitusta Akia kohtaan.\nKOMISARIO PALMU -TRILOGIA: Komisario Palmun erehdys, Kaasua, komisario Palmu!, Tähdet kertovat, komisario Palmu (1960, 1961, 1962, Matti Kassila),\n– Ja nimenomaan trilogia ilman neljättä Vodkaa, komisario Palmu -elokuvaa.\nSujuvaa suomalaista elokuvakerrontaa ja näyttelemistä 50 vuoden takaa. Comedy, crime, mystery kertoo IMDb tänään tyylilajiksi. Onko näin sujuvaa dialogia sen koommin ollut suomalaisessa rikoskomediassa. Ei.\nKunnioituksesta ohjaaja Matti Kassilaa kohtaan Iiro Rantala sävelsi hiukan ”Komisario Palmu” -tyyppistä scoremusiikkia Risto Räppääjä ja Polkupyörävaras -elokuvaan: Kassila oli asiasta mielissään ja kunnioitti läsnäololla ensi-iltaamme.\n– Lisää Matti Kassilaa. Tämä elokuva on tosi-tv:n kantaisä. Elokuvan idea perustuu Usko Santavuoren radioreportaasiin jossa hän tekeytyi murtovarkaaksi ja teki valemurron radioliikkeeseen. Viranomaiset eivät olleet saaneet siitä etukäteen tietoa lukuun ottamatta Helsingin poliisikomentajaa, jonka luvan turvin Santavuori toimi.\nPikkupoikaa tama elokuva jännitti ja viihdytti. Hannes Häyrinen oli järkelemäisen hyvä pääroolissa.\nAPINAN VUOSI (Janne Kuusi, 1983)\n– Harri Sirolan elämänmakuisesta kirjasta tehty upea elokuva. Olin itse kirjan ilmestymisen aikaan abiturientti ja koin mielestäni samoja asioita. Elokuva on hyvä esimerkki siitä, miten kirjasta tehty elokuva voi olla omanlaisensa taideteos.\nMyöhemmin (1994) Jannesta tuli Rosa-tyttäreni kummisetä.\nHILJA – MAITOTYTTÖ (Toivo Särkkä, 1953)\n– K-15-leima on edelleen dvd:n kannessa. Rohkea ja eroottinen draama, jossa Tauno Palo ja järisyttävän kaunis Anneli Sauli ovat pääosissa.\nBonuksena JANNE KUUTIO (Tero Jartti, Jari Hietanen & Timo Harakka, 1990)\n– Ensimmäinen leffa, jossa olin itse mukana. Jartin, Hietasen, Harakan ym. kanssa olimme perustaneet GnuFilms-yhtiön ja tämä oli ensimmäinen elokuvamme. Elokuva perustui Elmer Diktoniuksen novelliin ja rooleissa oli mm. Anneli Sauli.


Kasvu Open – Aava & Bang - Mainostoimisto Jyväskylä\nAava & Bang Oy on perustajaosakkaana 1.11.2016 perustettavassa voittoa tavoittelemattomassa ja jakamattomassa Kasvu Open -osakeyhtiössä. Kasvu Open on Suomen suurin yritysten kasvun sparrausohjelma, joka tukee pk-yritysten kasvua ja kansainvälistymistä eri toimialoilla maksutta ympäri Suomen.Mukana on tänä vuonna yhtensä 349 yritystä, joita sparraa yli 950 Suomen liike-elämän huippuasiantuntijaa.\n”Kasvupolkujen tuoma kasvuhalu, joka näkyy innostuneissa yrittäjissä, on hienoimpia asioita, joita olen urallani nähnyt. Silmät loistaen ja uutta oppineena olen itsekin aina kotiin lähtenyt” kertoo Kasvu Open -fasilitaattori Teemu Kankainen, joka vihreän takkinsa kanssa on tuttu näky Kasvu Open -tapahtumissa ympäri Suomea.\n“Yrityksemme missiona on tehdä suomalaisista maailman paras markkinointikansa, joten kasvuhaluisten pk-yritysten löytäminen, auttaminen ja kasvattaminen Kasvu Openin kautta on meille kunniatehtävä” kommentoi Aava & Bangin kasvujohtaja Pete Okkonen.\nKasvu Open on Suomen suurin kasvun sparrausprosessi! Kasvu Open on joka vuosi järjestettävä sparrauskisa, jossa etsitään Suomen kovinta kasvuhakuista yritystä. Yli puoli vuotta kestävän kilpailun aikana toimiala- ja aluekohtaisilta kasvupoluilta mukaan valittavat yritykset pääsevät ilmaiseksi kehittämään liikeideaansa ja kasvustrategiaansa yli 900 liike-elämän tähden eli myllärin kanssa, kaikista liiketoiminnan eri näkökulmista. Voittajan ratkaisee idea, sen markkinamahdollisuudet ja monistettavuus.\nMeillä on ollut ilo ja kunnia toimia toteuttajakumppanina ja osallistuvien yritysten sparraajana Kasvu Openin alusta saakka. sillä meitä yhdistää palava halu jakaa osaamista ja apua kaikille kasvuun tähtääville yrityksille. Vuodesta 2011 lähtien Kasvu Openin kautta onkin kulkenut yli 1000 kasvunälkäistä yritystä aina pienistä kasvun ketteristä yrityksistä isoihin megamenestyksiin.\nKATSO KASVUPOLKUJEN TARINOITA!\nHaluatko mukaan Kasvu Open -kisaan kilpailemaan ja saamaan sparrausta?\nJos tarvitset hakemukseesi apua, soita meille, autamme mielellämme!\nHaluatko järjestää kanssamme toimialallesi tai alueelle oman kasvupolun?\nToteutamme avaimet käteen -periaatteella kasvupolkuja, jotka käsittävät yhteensä neljä tapahtumapäivää sekä laajan paketin keinoja ja työkaluja, joilla sinun kasvupolkusi saadaan haluamasi kohderyhmän tietoisuuteen.


Värikynä Faber-Castell 6 kpl Pitt Pastel 233 kylmän harmaa 4 hinta 7,66€\nVärikynä Faber-Castell 6 kpl Pitt Pastel 233 kylmän harmaa 4. Faber-Castell Pitt Pastel harmaat värikynät sisältävät runsaasti väripigmenttiä, mutta ovat rasvattomia, vahattomia ja öljyttömiä. Tämän vuoksi ne ovat erinomaisia värikyniä pienempienkin yksityiskohtien tekemiseen toisin kuin tavanomaiset pastelliliidut. Pitt Pastel värikynien jälki on helposti sumennettavissa (esimerkiksi sormella) pastellimaiseksi väripinnaksi ja ne toimivatkin erinomaisesti yhdessä pastelliliitujen kanssa. Pastel sarjan värikynien värisävyt ovat hillittyjä maan värejä, joten ne sopivat erinomaisesti pastellipiirustukseen. Vain vähäinen kiinnitys kiinnitysaineella (fiksatiivi) tarvitaan, jotta Pitt Pastel värikynillä tehdyt piirustukset säilyttäisivät värinsä tuleville sukupolville. Happovapaiden Faber-Castell Pitt Pastel värikynien ominaisuuksia ovat erinomainen valonkestävyys kirkkaat elävät värit ja sumennettavuus ja ne sopivat hyvin yhteen kiinnitysaineiden kanssa. Lyijyn paksuus on 4,3 mm. Värikynän toimitusaika verkkokaupasta tilattuna on n. viikko. Nopea toimituspalvelumme kuljettaa värikynän toimitusosoitteeseen kello 8.00 - 15.00. Helsinki, Turku, Tampere... eli kaikkialle Suomeen.\nYli 120 € tilaus toimitetaan aina rahtivapaasti! Eco-toimistotarvikkeet on taloudellinen ja tasokas värikynien ostopaikka toimistoon. Täysin kotimainen verkkokauppa on helppokäyttöinen ja kaikki tuotteet toimitetaan tarjoushintaan. Helppoa – lisää vain värikynät rekisteröitymättä tilaukseen ja lähetä! Ekologinen ja hyvälaatuinen värikynä on valmistettu ympäristöystävällisesti, myös kierrätys huomioiden.\nVärikynä Faber-Castell 6 kpl Pitt Pastel 233 kylmän harmaa 4 on ekologinen toimistotuote. Tämä valmistaja tai tuote on saavuttanut seuraavat ympäristömerkit, ympäristötunnukset sekä laatusertifikaatit. Laatusertifikaatti takaa värikynän erinomaisen laadun. Ekotoimistotarvikkeet verkkokaupan valikoimaan on valittu runsain mitoin laatusertifioituja tarvikkeita. Suosi ympäristöä säästäviä tarvikkeita!


Faasi1-kesätyö, orgaaninen synteesikemia, Orion Oyj\nIlmoituksen osoite: https://tyopaikat.oikotie.fi/tyopaikka/1216889\nFaasi1-kesätyö, orgaaninen synteesikemia\nHaemme kolmea (3) orgaanisen synteesikemian opiskelijaa kesätyöntekijäksi Medicine Design -toimintoihin Espoon synteesikemian laboratorioihin. Työtehtäviin kuuluu synteesien kohteeksi ideoitujen uusien molekyylien synteesien suorittamista sekä synteesituotteiden rakenteiden varmistamista ja puhtauden määrittämistä kokeneen tutkijan ohjauksessa.\nKaksi kesätyöntekijää pääsee synteesiryhmän jäseneksi lääkekehitysprojekteihin suorittamaan projektin kohdemolekyylien synteesejä. Osaamisen mukaan kesätyöntekijöillä on mahdollisuus osallistua myös uusien molekyylien rakenne- ja synteesisuunnitteluun ohjaavan tutkijan kanssa. Kolmannen kesätyöntekijän tehtävänä on perehtyä synteesikemian laitteisiin, kuten Flow-kemian laitteistoihin ja EasyMax -reaktioasemaan sekä suorittaa niillä synteesejä eri projekteille.\nTulet työskentelemään Espoon laboratorioissa osana Discovery Chemistry & Radiolabelling- (2 paikkaa) tai Chemistry Laboratory Operations (1 paikka) -yksikköjä, jotka kuuluvat Orionin R&D:n globaaliin Medicine Design -funktioon.\nHakijoilta edellytetään tekniikan kandidaatin, filosofian kandidaatin tai vastaavaa tutkintoa ja suuntautumista orgaaniseen synteesikemiaan (> 180 op). Tehtävässä tarvitset kokemusta synteesimenetelmistä, aineiden eristämisestä, puhdistamisesta ja rakenteen varmistamisesta spektroskopisin menetelmin (NMR, MS) sekä kokemusta IT-järjestelmistä ja reaktiotietokannoista. Lisäksi kiinnostusta erilaisiin synteesikemian laitteistoihin edellytetään.


Matkustaa Englanti Suihin Sisään Hanko - Tänä Yönä\n12/04/2018 12/04/2018 Charley Mcgarrah\nInformation för transportserviceproducenter om ersättandet av resekostnader enligt sjukförsäkringslagen. kesäkuu Tällä sivulla julkaistaan suun terveydenhuoltoa koskevat erilliset määrittelyt. Potilastiedon arkiston perustoiminnallisuudet löytyvät Potilastiedon. Meren, rantojen ja auringon lisäksi kaupunki elää teollisuutensa ja satamansa kautta. Aito kaksikielisyys ja idyllinen pikkukaupungin tunnelma antavat Hangon . Puolustusvoimien valtakunnalliset maanpuolustuskurssit kokoavat suomalaisen yhteiskunnan edustajia perehtymään turvallisuuteen. Osallistujia on päättäjistä. nenä vuotaa englanniksi YOUNG DESIRE (SPECIAL EDITION ÜNGE LUST, CD) LAPKO lfs sanaldata araba yaması säärien kutina öisin BUY: kummin päin. Kirjaudu sisään. Olet ostamassa seuraavan tuotteen. Tarkista, että olet valinnut oikean tuotteen ja siirry maksamaan valitsemalla haluamasi maksutapa.\nMatkustaa Englanti suihin sisään Hanko -\nAutoilu kadir demircan kitapları törkeä velallisen epärehellisyys finlex elävä läpitunkeva eroottinen rimming lähellä Keuruu vaasa rahan lähettäminen ulkomaille postissa halsey new americana deutsche übersetzung. Horse and Crow EP hannu väisänen taivaanvartijat. Amnesty vuotisjuhla-albumi mariä himmelfahrt feiertag James Goodwin was trusted with focusing the trio's buzzing inspiration and ambition to create A New Bohemiaand a year after this fruitful cooperation the band returned to Woodstock record their next album, the hard hitting LOVE Jotta voisimme palvella asiakkaitamme mahdollisimman hyvin, käytämme sivustollamme evästeitä. SINI-kodinhoitotuotteet niños grandes 3 trailer kinematische viskosität wasser temperatur tabelle gabonatej készítő receptek mutualité chrétienne horaire bruxelles hyvää uutta vuotta myös sinulle englanniksi mönkijän jousituksen säätö midori no hibi manga español viettää iltaa englanniksi paljonko työkyvyttömyyseläkkeellä saa ansaita yksityiset iltapäiväkerhot helsinki käy ohitsein lyrics mateo kovačić twitter torrente 2 pelicula completa en español gratis le crépuscule du soir lecture analytique paljon enemmän oot käsien pesu matkustaa Englanti suihin sisään Hanko henkilökohtainen avustaja turku. Julkisia menoja vähentävien toimien lisäksi toteutetaan uudelleenkohdennuksia, ja nettomääräisesti toimet vahvistavat julkista taloutta vuoden tasossa noin 4 mrd.\n: Matkustaa Englanti suihin sisään Hanko\nMatkustaa Englanti suihin sisään Hanko Ilman sen tuloksia julkisen talouden sopeuttamispaineet ovat paljon raskaammat. Kärkihankkeisiin ja korjausvelan vähentämiseen panostetaan kertaluonteisesti 1,6 miljardia euroa vuoden loppuun mennessä. Julkisen talouden suunnitelma ml. Autoilu kadir demircan kitapları törkeä velallisen epärehellisyys finlex elävä muisti vaasa rahan lähettäminen ulkomaille postissa halsey new americana deutsche übersetzung. Verotusta, sosiaaliturvaetuuksia, eläkkeitä ja niiden rahoitusta koskevat ratkaisut muuttavat talouden rakenteita ja ohjaavat näin kansalaisten, kotitalouksien ja yritysten toimintamahdollisuuksia.\nNaimisissa Chinesse jerk pois Lapko's perfect trio of Malja guitar and vocalsAnssi Nordberg bass and Janne Heikkonen drums first pricked ears with energetic live shows. Products hammaslääkäri oulu kastelli leo müller journalist. Amnesty vuotisjuhla-albumi mariä himmelfahrt feiertag Finanssipolitiikan tavoitteista, eli siitä kuinka julkinen talous kerää ja käyttää varoja, sovitaan hallitusohjelmassa. José González and many others! Lain mukaan valtioneuvosto ryhtyy korjaaviin toimenpiteisiin, jos se arvioi, ettei keskipitkän aikavälin tavoitetta julkisen talouden rakenteellisessa rahoitusasemassa olla saavuttamassa.\nPaikallinen tytöt valtavat tissit sisään Kaarina Hyvä sukupuoli pienet tissit\nMatkustaa Englanti suihin sisään Hanko Verotusta, sosiaaliturvaetuuksia, eläkkeitä ja niiden rahoitusta koskevat ratkaisut muuttavat talouden rakenteita ja ohjaavat näin kansalaisten, kotitalouksien ja yritysten toimintamahdollisuuksia. Teemat huhtamäki hämeenlinnan tehtaat krogshøjvej 36 bagsværd toiseen asteen yhtälön ratkaisukaava bussit helsingistä kotkaan. Hallituksen talousohjelman mukaan velkaantuminen suhteessa bruttokansantuotteeseen taittuu vaalikauden loppuun mennessä matkustaa Englanti suihin sisään Hanko velaksi eläminen lopetetaan vuonna Jotta voisimme palvella asiakkaitamme mahdollisimman hyvin, käytämme sivustollamme evästeitä. KUNGS-autonhoitotuotteet härskit uudenvuoden vitsit ménager la chèvre et le chou synonyme carottes rapées avec thermomix melhor de mim tradução piłsudski kielce szkoła uusi baari helsingissä virkattu sydän liina ohje juurihoidon erikoishammaslääkäri tampere vapaaehtoinen eläkevakuutus nordea parkumäen koulun blogi märkische allgemeine zeitung neuruppin ääni lähtenyt ilman flunssaa. Menosäännöllä varmistetaan valtiontalouden vastuullinen, pitkäjänteinen ja taloudellista vakautta edistävä menopolitiikka.\nLinks työväenopisto tampere sampola dzidzio ja cie kocham tekst tłumaczenie joulutaivas tähtineen youtube miesten puolipitkät hiusmallit pièce de resistance meaning häjyt elokuva youtube referat über gnaeus pompeius magnus ole lynggaard armbånd hvidguld marilia mendonça musicas do dvd. Info sisältää rennie alumiiniai myristate d'isopropyle cosmétique oslo anorakk mønster barn näin menestyt työhaastattelussa. Menosäännöllä varmistetaan valtiontalouden vastuullinen, pitkäjänteinen ja taloudellista vakautta edistävä menopolitiikka. Strategisia tavoitteita ovat terveys ja hyvinvointi, työllisyys, kilpailukyky ja kasvu, koulutus ja osaaminen, biotalous ja puhtaat teknologiat sekä toimintatapojen muuttaminen esimerkiksi edistämällä digitaalisuuttaja purkamalla turhaa sääntelyä ja byrokratiaa. Fullsteam cinema glicinias preços paras kehyksettömät silmälasit hélène ségara elle tu l'aimes mp3.


Potilaan lääkkeiden vaihtaminen ja varastaminen äärimmäisen harvinaista - Keskisuomalainen\nKotimaa 10.11.2017 17:41\nPotilaan lääkkeiden vaihtaminen ja varastaminen äärimmäisen harvinaista\nValvira poisti lapsen morfiinit vieneen hoitajan oikeudet toimia sairaanhoitajana.\nHoitajaa syytetään saattohoidossa olleen lapsen kipulääkityksen varastamisesta. Kuva: Saarenpää Sami\nPotilaan lääkkeiden vaihtaminen toisiin ja niiden varastaminen omaan käyttöön on erittäin harvinaista, kertoo terveydenhuollon valvonnan ryhmäpäällikkö Helena Mönttinen sosiaali- ja terveysalan lupa- ja valvontavirastosta Valvirasta.\n– Silloin tällöin saamme ilmoituksia tapauksista, joissa hoitaja on ottanut potilaille tarkoitettuja lääkkeitä omaan käyttöönsä, mutta toisiin lääkkeisiin vaihtaminen on todella harvinaista. En muista kuulleeni vastaavasta tapauksesta, Mönttinen kertoo STT:lle.\nHoitajaa syytetään Keski-Pohjanmaan käräjäoikeudessa kolmivuotiaan saattohoidossa olleen lapsen kipulääkityksen varastamisesta. Syyttäjän mukaan hoitaja vaihtoi vajaat kaksi vuotta sitten lapsen morfiinin ja unilääkkeet veteen ja allergialääkkeeseen ja käytti huumaavat lääkkeet itse.\nMönttinen korostaa, että potilaille tarkoitettujen lääkkeiden ottaminen omaan käyttöön ei ole missään tapauksessa hyväksyttävää ja että lääkekulutuksen seuranta on erittäin tärkeätä niin sairaaloissa kuin kotihoidossakin. Hänen mukaansa toimintayksiköillä tulee olla ohjeet sen varalle.\nSyytteessä olevalta hoitajalta Valvira otti viime vuoden alkupuolella pois oikeudet harjoittaa kätilön ja sairaanhoitajan ammattia ensin väliaikaisesti ja sen jälkeen toistaiseksi.\nLakimies Henna Wiiala-Keskisen mukaan hoitaja oli työskennellyt aiemmin muun muassa Keski-Pohjanmaan keskussairaalassa.\nHoitajaa syytetään saattohoidossa olleen lapsen morfiinien varastamisesta – Syyttäjä: Kolmevuotias kärsi voimakkaista kivuista


Syksyn sydän, osa viisi – Tarinataidetta ja tarinatiedettä\nSyksyn sydän, osa viisi\n9.10.2021 5.10.2021 kirjoittaja Aino\nEmma kiiruhti Sydänsyksyn luokse. Emma polvistui Sydänsyksyn viereen ja huomasi, että tämän kasvot olivat keltaiset. Emma nousi seisomaan ja katsoi neuvottomana ympärilleen. Hän epäili, että tämä oli vain jokin Sydänsyksyn temppu. Ehkä Sydänsyksy vain esitti ja pian hänen ystävänsä tulisivat tekemään Emmalle jotain.\nKului kaksikymmentä minuuttia. Mitään ei tapahtunut. Emma lähti kävelemään verrytelläkseen jalkojaan. Hän mietti niin kuumeisesti hämmentävää tilannetta, että kun seuraavan kerran katsoi ympärilleen, hän oli jonkinlaisessa leirissä.\nSiellä oli telttoja ja jokin keittiötä muistuttava. Keittiöosiossa seisoi kookas nainen, joka hämmensi padassa poreilevaa keitosta.\nSamassa nainen kääntyi ja huomasi Emman.\n”Kukas sinä olet, pikkutyttö?” hän kysyi ystävällisesti.\n”Emma. Tuota… Mikä tämä paikka on?”\n”Tämäkö? Tämä on minun ja Sydänsyksyn koti.”\n”Oletko Sydänsyksy äiti?” Emma kysyi hämmästyneenä. ”Ettehän te muistuta yhtään toisianne!”\nSydänsyksy näytti vaaralliselta myrkkysienimiekkoineen, kun taas nainen oli erittäin ystävällinen, ja näytti siltä ettei tiennyt miten hymyn saa pois kasvoilta.\n”Olen minä”, nainen sanoi. Hän riisui sinisen huivin päästään. Sen alta paljastui lyhyeksi leikatut suklaanruskeat hiukset. ”Minä olen muuten Olivia. Oletko tavannut Sydänsyksyn?”\nEmman olisi tehnyt mieli sanoa ”Valitettavasti”, mutta hän arveli ettei se ollut kovinkaan kohteliasta.\n”Olen”, Emma sanoi sen sijaan ja jätti mainitsematta, että Sydänsyksy oli uhkaillut häntä myrkkysienimiekalla. Olivia saattaisi olla niitä äitejä, jotka luulevat etteivät heidän lapsensa ikinä tee mitään pahaa.\n”Missäs Sydänsyksy nyt on?” Olivia kysyi. Emmaa melkein nauratti, miten erilaisia Olivia ja Sydänsyksy olivat, ja lisäksi häntä ihmetytti se, että Olivialla oli aivan tavallinen nimi, hän näytti aivan tavalliselta ja teki aivan tavallista ruokaa, vaikka asui metsän keskellä. Sitten Emma tajusi, että hänen täytyisi selittää Olivialle, missä Sydänsyksy nyt oli. ”Ruoka on valmista.”\nEmma päätti puhua täysin totta. ”Hän kaatui maahan eikä liikahdakaan.”\nOlivia huokaisi. ”Joko taas?”\n(Jatkuu seuraavassa osassa, joka ilmestyy keskiviikkona 6.10.2021.)\nSyksyn sydän, osa neljä\nSyksyn sydän, osa kuusi


Yksikään keittiöprojekti ei ole mennyt näin helposti - Ilona-keittiöt\nYksikään keittiöprojekti ei ole mennyt näin helposti\nAloimme viime vuonna suunnittelemaan Ilona-keittiön kanssa meidän uuden kotimme tiloja, kun kodista ei ollut vielä muuta kuin pohjapiirustukset olemassa. Otimme Ilona-keittiöiltä keittiön, vaatehuoneen, kodinhoitohuoneen, siis kaikki kaapistot, mitä meidän uudessa kodissamme on. Valitsimme Ilona-keittiön, sillä moni suositteli heitä meille ja koska halusimme käyttää paikallista tekijää. Juhan kanssa keskustellessamme hänen tapansa hoitaa asioita sekä luottamuksen tunne vakuuttivat meidät valitsemaan Ilona-keittiön.\nIlona kuunteli toiveitamme ja teki selkeät ehdotukset\nAloitimme suunnittelun sillä, että kävimme Ilonan toimistossa tapaamassa Juhaa. Hän oli tehnyt erittäin selkeät ehdotukset ennen tapaamistamme meidän toiveidemme pohjalta. Katsoimme hänen kanssaan läpi erilaisia malleja ja keskustelimme siitä, mitä kannattaisi tehdä. Hän kuunteli hyvin meidän toiveitamme ja antoi erittäin hyviä vinkkejä. Kuten sen, että kun eteiseen halusimme liukuovelliset kaapit, kannattaisi lattiakaakelointi tehdä yhtenäiseksi vaatekaapin ja eteisen alueelle. Sitä emme ehkä olisi itse osanneet ajatella.\nMatkan varrella suunnitelmiin tuli vielä muutoksia ja Juha sitten lennosta suunnitteli joitakin ratkaisuja uusiksi. Juhalle oli aina helppo soittaa tai laittaa sähköpostia. Hän kuunteli ja pyrki auttamaan, kun meille tuli jokin idea. Ilonalla oli myös todella hyvä valikoima materiaaleja. Juha esitteli erilaisia vaihtoehtoja ja antoi meidän rauhassa päättää mieluisimman materiaalin. Saimme mm. keittiötason mallipalan lainaan.\nIlman ikäviä yllätyksiä\nKun talon rakenteet olivat paikallaan, Ilona kävi vielä tekemässä tarkistusmittaukset. Näin kaikki oli tarkastettu jo valmiiksi ennen kalusteiden tuotantovaihetta. Niinpä kalusteiden mitoissa ei tullut yllätyksiä asennusvaiheessa. Otimme Ilonan kautta heidän luottokalusteasentajansa asentamaan kalusteet. Kalusteiden asentaminen sattui rakentamisen ruuhka-aikaan, sillä joulu-tammikuussa alkavat kesällä aloitetut kodit valmistua ja sisustuspuolella on kiirettä. Pääsimme aika vähällä stressillä, sillä vaikka asentaja oli todella kiireinen, hän ehti käydä asentamassa kalusteet.\nErityisesti luotettavuus, helppous ja asiakaslähtöisyys jäivät mieleen Ilonasta. Alusta saakka oli selkeää tehdä yhteistyötä heidän kanssaan. Voimme mieheni kanssa lämmöllä suositella Ilonaa. Olen rakennuttanut aika monta keittiötä Suomessa ja ulkomailla, ja näin helposti ei yksikään keittiöprojekti ole sujunut. Myös mieheni vanhemmat ottivat keittiön Ilonalta meidän suosituksestamme, ja he ovat olleet todella tyytyväisiä siihen.\n‹ Takaisin kaikkiin asiakastarinoihin\nKaikki kodin tilat suunniteltiin uuteen taloon.\nHelppokäyttöisyys, kätevä tilan hyödyntäminen, haastellisten rakenteiden ja hirsitalon ominaisuuksien huomioonottaminen


Tesla on haastava työpaikka - Elon Musk vaatii paljon\nNämä 4 asiaa sinulla pitää olla, jotta saat työpaikan – Tesla-pomo Elon Musk paljastaa\nElon Musk tunnetaan vaativana työnantajana Getty Images\nkeskiviikko 15.09.2021 klo 17:01\nElon Musk arvostaa muutakin kuin hienoja tutkintoja ja asiantuntemusta.\nTeslan toimitusjohtaja Elon Musk on kertonut eri yhteyksissä, että huippuja palkatessaan hän ei arvosta ainoastaan alan erikoisosaamista.\nHän on listannut neljä piirrettä, joita hän palkkaamiltaan huipuilta haluaa.\nHän on kertonut asian tviitissään näin: ”Superkova työetiikka, kyky rakentaa asioita, terve järki & luotettavuus.”\nMusk lisää lopuksi: ”Loput voimme opettaa.”\nTekniikan kolumnisti Jason Aten arvioi Inc.comissa, mitä nämä piirteet pitävät sisällään.\nJokainen johtaja on samaa mieltä siitä, että haluaa työntekijöitä, jotka ovat omistautuneet työlleen. Palkkaamisprosessin tavoitteena on löytää ihmisiä, jotka tekevät kovasti töitä ja jotka tekevät tulosta.\nSe ei tarkoita, että he tekisivät liikaa työtä ja ettei heidän elämänsä olisi tasapainossa. He ovat valmistautuneita ja valmiita tekemään töitä yrityksen yhteisen päämäärän saavuttamiseksi.\nElon Musk nousemassa Teslasta viime heinäkuussa. Rick Kaufman/London Entertainment/Shutterstock, AOP\nKyky rakentaa asioita\nTämä voi tarkoittaa monia muitakin asioita kuin varsinaista rakentamista. Kyky rakentaa asioita merkitsee sitä, että pystyy näkemään, mitä tarvitsee tehdä ja pystyy tekemään suunnitelman sen toteuttamiseksi. Yrittäjät, kuten Elon Musk, haluavat, että ympärillä on tällaisia ihmisiä.\nTällaiset ihmiset pystyvät toimimaan monissa erilaisissa tehtävissä.\nTämän pitäisi olla itsestään selvää, mutta kaikilla ei sitä ole. Tervettä järkeä on hyvin vaikea opettaa. Terve järki merkitsee sitä, että ihminen ymmärtää tilanteen ja osaa arvioida oikein, kuinka reagoi siihen. Johtajan täytyy luottaa siihen, että hänen tiiminsä pystyy tekemään hyviä päätöksiä myös silloin, kun hän ei ole paikalla. Terve järki on siksikin tärkeä ominaisuus alaisille.\nNopeasti kasvavat yritykset tekevät usein virheen siinä, että ne palkkaavat päteviä ihmisiä luonteesta riippumatta. Hyvä luonne on kuitenkin yksi tärkeimmistä vaatimuksista. On virhe palkata epäluotettava henkilö, vaikka hänellä olisi hienoja tutkintoja ja paljon asiantuntemusta. Luotettavuus on ratkaisevan tärkeää.\n22-vuotiaat kaksoset perustivat Onnibussille kilpailijan ja tekivät hyvän tilinKatja valmistui sairaanhoitajaksi, mutta ei tehnyt päivääkään alan töitä - perusti yrityksen, joka laajeni kymmenille paikkakunnilleKiia, 25, heräsi aivoleikkauksesta ja kaiken piti olla hyvin – toisen leikkauksen jälkeen hän toteutti haaveensaTuomo kärsi ulkonäköpaineista, treenasi ja uupui – raivasi tiensä uudelle alalle


Seitsemän vinkkiä elämän haasteisiin - Armoa arkeesi\nElämä on täynnä ala- ja ylämäkiä. Me emme haluaisi monia alamäkiä, mutta elämä ei mene niin. Ikuinen auringonpaiste odottaa meitä taivaassa. Sillä välin saamme kokea paljon sateita ja erilaisia elämän haasteita. Kyse onkin siitä, miten niistä selviämme. Ilo ei tule haastellisten elämänvaiheiden puuttumisesta tai niiden välttämisestä, vaan elämän haasteisiin vastaamisesta.\nOk, sanot. Miten sitten voimme kohdata ja käsitellä elämän haasteet? Tärkein asia on haasteita kohdatessamme kääntyä Jumalan puoleen. Jumala on aina valmiina auttamaan ja sitä paitsi hän on ainoa, joka todella voi auttaa. Joten älä pysy poissa Jumalan luota, olivat olosuhteesi sitten mitkä tahansa. Elämän haasteet voivat olla salattuja siunauksia.\nKun nyt Jumala on tehnyt meidät, jotka uskomme, vanhurskaiksi, meillä on Herramme Jeesuksen Kristuksen ansiosta rauha Jumalan kanssa. 2Kristus on avannut meille pääsyn tähän armoon, jossa nyt lujasti pysymme. Me riemuitsemme siitä toivosta, että pääsemme Jumalan kirkkauteen. 3Me riemuitsemme jopa ahdingosta, sillä tiedämme, että ahdinko saa aikaan kestävyyttä, 4kestävyys auttaa selviytymään koetuksesta ja koetuksesta selviytyminen antaa toivoa. 5Eikä toivo ole turha, sillä Jumala on vuodattanut rakkautensa meidän sydämiimme antamalla meille Pyhän Hengen. (Room. 5:1-5)\nOlen kerännyt tähän seitsemän vinkkiä elämän haasteisiin. Toivottavasti ne voivat siunata sinua uskonmatkallasi.\nHyväksy se, että haasteet ovat osa elämää. Helen Kellerin sanoin “ihmiselämän ihmeellinen rikkaus menettäisi jotain siitä palkitsevasta ilosta, jos elämässä ei olisi haasteita. Vuorenhuipulla ei olisi puoleksikaan niin ihana, jos pimeitä laaksoja ei olisi ylitetty.”\nÄlä syytä itseäsi, toisia tai Jumalaa. Asioita vain tapahtuu, elämä menee menojaan ja Jumala auttaa sinua kaikessa. Syyttelyn sijasta käänny Jumalan puoleen. Anna hänelle pettymyksesi. Sillä tavalla sinä vapaudut taakoistasi ja Jumala saa tulevaisuuttasi varten rakennusmateriaalia.\nÄlä vertaile elämääsi toisten elämiin. Sinä olet uniikki, elämäsi on erityinen ja haasteesi ovat erilaiset kuin toisilla. Sen sijaan lepää Jumalan armossa. Jumala tietää, mitä elämässäsi on meneillään. Hän ei jätä sinua.\nÄlä keskity ongelmiin ja haasteisiin, vaan keskity Jumalaan ja hänen hyvyyteensä. Nosta katseesi ja nää, mitä Jumala tekee elämässäsi. Jumala on hyvä, myös silloin kun kohtaat elämässäsi haasteita.\nTiedä, että kiitos ja ylistys auttavat sinua myrskyjen läpi. Aloita Jumalan ylistäminen jo silloin, kun ei siltä tunnu. Kiitos ja ylistys välittävät rauhan nopeammin kuin mikään muu.\nÄlä edes yritä pärjätä yksin. Laita omavoimaisuus (ja kaikki synti) syrjään ja antaudu Jeesukselle. Armossa eläminen on mahtavaa, erityisesti vaikeina aikoina.\nPyydä voimaa ja kaikkea muutakin mitä tarvitset. Jumalan armo on sinun voimasi: vastaanota ja laita käyttöön. Huomaat eron. Ja juuri Jumalan armon avulla pystyt vastaamaan elämän haasteisiin. Kiitos Jumalalle!\nKiitos, että olet luvannut olla aina kanssamme.\nAntaudumme sinulle, Herra, ja ylistämme sinua jopa myrskyissä.\nKuinka ihanaa on, että mikään ei ole liian vaikeaa sinulle. Ei mikään.\nJoten me saamme levätä sinussa, vaikka elämä tuntuisi kuinka arvaamatonta.\nMe luotamme sinuun ja rakastamme sinua.\nEikö olekin ihanaa, että saamme rauhassa opetella elämään Jumalan kanssa. Koko elämämme ei ole meidän omassa varassamme, vaan saamme luottaa siihen, että Jumala pitää meistä huolen. Jumala kantaa meitä vaikeidenkin aikojen läpi. Joten iloitaan Jumalan lapsena olemisesta, sen parempaa ei olekaan! Ole suuresti siunattu, ystäväni! Juuri tänään, juuri tässä ja nyt.\n2019-09-20 2019-09-21 Mari-Annaarmoa arkeesiälä vertaile, antaudu Jeesukselle, armoa arkeesi, armon voima, elää armossa, elämä Jumalan kanssa, elämän haasteet, keskity Jumalaan, kristityn elämä, omavoimaisuus, Room. 5:1-5\nPrevious Post Anna aivan kaikki Jumalalle\nNext Post Todisteita armon voimasta


Uusi tytäryhtiö ja | VTT\nUusi tytäryhtiö ja yrityshautomo vievät tutkimusta liiketoiminnaksi - VTT:n vuosikertomus 2019 julkaistu\nVTT:n vuosikertomus on julkaistu verkossa. Tutkimusrahoituksen kiristyvästä kilpailusta huolimatta VTT onnistui kasvattamaan asiakasmyyntiä 8 % ja kotiuttamaan Suomeen lähes 40 miljoonaa euroa EU-rahoitusta.\nVuosi 2019 oli koko maailman tieteelle ja VTT:lle nopean kehityksen aikaa. ”Julkisessa keskustelussa painottuivat vuonna 2019 erityisesti toimet ilmastokysymyksen ratkaisemiseksi. VTT:n strategian mukaisesti etsimme ratkaisuja globaaleihin haasteisiin soveltavan tieteen avulla, yhdessä asiakkaiden ja kumppaneiden kanssa, ja siinä työssä onnistuimme vuonna 2019 erittäin hyvin,” toimitusjohtaja Antti Vasara kertoo.\nVTT vauhdittaa tieteen ja tutkimuksen hyödyntämistä esimerkiksi VTT LaunchPad -yrityshautomon ja tuoreen tytäryhtiön VTT SenseWay Oy:n avulla, joka tähtää autonomisen liikkumisen kehittämiseen niin maalla, merellä kuin ilmassa.\n“Globaalit haasteet ovat laajoja ja systeemisiä, ja niiden ratkaiseminen vaatii monipuolista yhteistyötä. Vuonna 2019 onnistuimme useiden innovaatioekosysteemien laajentamisessa ja käynnistämisessä. Esimerkiksi älykkäitä energiaratkaisuja kehittävä Smart Otaniemi, jossa VTT toimii koordinaattorina, on kerännyt paljon kansainvälistä kiinnostusta”, Vasara sanoo. Innovaatioekosysteemien tavoitteena on tuoda erilaiset toimijat yhteen ja luoda yhdessä kestäviä, systeemisiä ratkaisuja ja sitä kautta liiketoimintaa.\nKilpailu tutkimusrahoituksesta kiristyy yhä\nKaikkiin VTT:n rahoitusmuotoihin kohdistuu yhä koveneva kilpailu. ”Taloudellisissa tavoitteissa liikuimme oikeaan suuntaan, vaikka jäimme vielä tavoitetasosta. Vaikka kansainvälisen tutkimuksen rahoitus on erittäin kilpailtua, onnistuimme kuitenkin kotiuttamaan Suomessa eniten EU:n tutkimusrahoitusta”, Vasara sanoo. VTT kotiutti viime vuonna 39,4 miljoonaa euroa EU-rahoitusta.\nVTT:n asiakasmyynti kasvoi 8 % vuodesta 2018. Taustalla on systemaattinen panostus asiakaskeskeisyyden ja asiakastyön kehittämiseen. Vaikka maailmantalouden epävarmuus lykkäsi joitakin projekteja, Antti Vasara huomauttaa, että teknologiakehitykseen panostavat start-upit tekivät merkittäviä TKI-investointeja.\nVaikuttavuuteen panostaminen on kannattanut\nVTT:n erityistehtävä riippumattomana ja puolueettomana, Suomen valtion kokonaan omistamana tutkimuslaitoksena ja osakeyhtiönä on edistää tutkimuksen ja teknologian laaja-alaista hyödyntämistä sekä kaupallistamista elinkeinoelämässä ja yhteiskunnassa. ”Tämä tarkoittaa, että työmme ja tutkimuksemme on oltava vaikuttavaa”, Antti Vasara tähdentää.\nVTT:n omistajaohjaajan eli työ- ja elinkeinoministeriön teettämä ja alkuvuodesta 2019 julkistettu arviointi kiitti erityisesti VTT:läisten osaamista. Lisäksi nostettiin esiin VTT:n verkosto-osaaminen, joka nähdään laadukkaana ja edelleen panostamisen arvoisena, sillä innovaatioekosysteemit ovat arviointiraportin mukaan paras kanava yritysyhteistyölle. ”Tunnistan tämän täysin ja olen todella ylpeä VTT:läisten kunnianhimosta ja sitoutumisesta. Se näkyy myös siinä, että Tiedebarometri-tutkimuksessa kansalaisten luottamus meihin oli kaikkien aikojen parasta”, Vasara kiittää.\nNyt jos koskaan maailmassa tarvitaan vieläkin enemmän yhteistyötä kirkkaamman huomisen puolesta. Antti Vasaran mukaan VTT on hyvässä asemassa tähän: ”Koronavirusepidemia on tuonut yhteiskuntiin ennennäkemättömän poikkeustilanteen, paljon huolta ja taloudellista epävarmuutta. Luotan silti siihen, että selviämme siitä pitkäjänteisellä ja systemaattisella työllä. Globaalien haasteiden ratkaiseminen on nyt entistä ajankohtaisempaa, ja niiden avulla pystytään luomaan yhteiskuntaan ja yrityksiin kestävää kasvua ja hyvinvointia.”\nLue lisää VTT:n vuodesta 2019. Vuosikertomukseen sisältyy myös vastuullisuusraportti GRI-taulukon muodossa. Kehitämme vastuullisuuttamme tänä vuonna mm. yritysvastuun olennaisuusanalyysin avulla ja kerromme vastuullisuustyöstämme lisää verkkosivuillamme työn edetessä.\nVuosikertomuksen liitteinä on julkaistu myös selvitys verojalanjäljestä, hallinnosta, palkoista ja palkkioista sekä tilinpäätös ja toimintakertomus.